open-index/open-wikipedia-markdown huggingface dataset:
မက်မန်းခရိုင်

**မက်မန်းခရိုင်** (  ၊  ) သည် ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်းရှိ ခရိုင် ၂ ခုအနက် တစ်ခု ဖြစ်သည်။ ပင်လယ်ရေမျက်နှာပြင်အမြင့် ၄၁၉၆ ပေ (၁၂၇၉ မီတာ) တွင် တည်ရှိသည်။  မက်မန်းခရိုင်တွင် မက်မန်းမြို့နယ်၊ ပန်ဆန်းမြို့နယ်နှင့် နားဖန်းမြို့နယ်တို့ ပါဝင်သည်။ မက်မန်းခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၂၁၅,၆၄၈ ယောက် ဖြစ်သည်။

## ကိုးကား 
ကဏ္ဍ:ရှမ်းပြည်နယ် (မြောက်ပိုင်း) ခရိုင်များ
လောက်ကိုင်မြို့နယ်

**လောက်ကိုင်မြို့နယ်** သည် ရှမ်းပြည်နယ်၊ ကိုးကန့်ကိုယ်ပိုင်အုပ်ချုပ်ခွင့်ရဒေသရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ လောက်ကိုင်မြို့ ဖြစ်သည်။

## ပထဝီဝင် 
လောက်ကိုင်မြို့နယ်သည် ပင်လယ်ရေမျက်နှာပြင်အမြင့် ၃၁၀၀ ပေ (၉၄၀ မီတာ) တွင် တည်ရှိသည်။ အကျယ်အဝန်းမှာ ၃၁၆.၉၆ စတုရန်းမိုင် (၈၂၀.၉ စတုရန်းကီလိုမီတာ) ရှိသည်။ လောက်ကိုင်မြို့နယ်၏ မြောက်ဘက်တွင် တရုတ်ပြည်သူ့သမ္မတနိုင်ငံနှင့် ကုန်းကြမ်းမြို့နယ်၊ အရှေ့ဘက်တွင် တရုတ်ပြည်သူ့သမ္မတနိုင်ငံ၊ တောင်ဘက်တွင် ကွမ်းလုံမြို့နယ်၊ အနောက်ဘက်တွင် ကွတ်ခိုင်မြို့နယ်တို့က အသီးသီး ဝန်းရံလျက်ရှိသည်။

## ကိုးကား
ချီကိုရီ

ဥရောပတိုက်နှင့် မြေထဲပင်လယ်နိုင်ငံများတွင် ပေါ်ရောက်သော ပင်ရုံမျိုးဖြစ်၍ အမြင့် လေးပေအထိ မြင့်သော အပင်မျိုးဖြစ်သည်။ အပြာရောင် အပွင့်များပွင့်ရာ တစ်ရက်သာ ခံသည်။ အင်္ဂလန်နိုင်ငံ၊ မြေဖြူရှိသော ဒေသများ၌ အလေ့ကျ ပေါက်သည်။ အမြစ်မှာ တုတ်ခိုင်ထွားကျိုင်း၍ ထိုအမြစ်ဥကို အခြောက်လှန်းကာ ကြိတ်လှော်၍ ကော်ဖီနှင့် ရောစပ်သုံးစွဲလေ့ရှိသည်။ အရွက်များကို အစိမ်းစားသုံး ကြသည်။ 

## ကိုးကား
ကဏ္ဍ:ဆေးဖက်ဝင် အပင်များ
ကဏ္ဍ:အရွက် ဟင်းသီးဟင်းရွက်ပင်များ
ကဏ္ဍ:သီးနှံများ
ဗန်းမော်ခရိုင်

**ဗန်းမော်ခရိုင်** သည် ကချင်ပြည်နယ်အတွင်းရှိ ခရိုင်တစ်ခု ဖြစ်သည်။ မြို့နယ် ၄ ခုပါဝင်ကာ ခရိုင်ရုံးစိုက်ရာမြို့မှာ ဗန်းမော်မြို့ ဖြစ်သည်။ အကျယ်အဝန်းမှာ ၁၀,၇၄၂.၉ စတုရန်းကီလိုမီတာ ဖြစ်သည်။ ဗန်းမော်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၃၄၆,၅၀၃ ယောက် ဖြစ်သည်။

## မြို့နယ်နှင့် မြို့များ 
ဗန်းမော်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။ 
*ဗန်းမော်မြို့နယ်
**ဗန်းမော်မြို့
*မံစီမြို့နယ်
**မံစီမြို့
*ရွှေကူမြို့နယ်
**ရွှေကူမြို့
**မြို့လှမြို့
*မိုးမောက်မြို့နယ်
**မိုးမောက်မြို့
**လွယ်ဂျယ်မြို့
**ဒေါ့ဖုန်းယန်မြို့

## ထိစပ်လျက်ရှိသော နယ်နမိတ်များ 
ဗန်းမော်ခရိုင်နှင့် ထိစပ်လျက်ရှိသော ဒေသများမှာ အရှေ့ဘက်တွင် တရုတ်နိုင်ငံ၊ တောင်ဘက်နှင့် အနောက်တောင်ဘက်တွင် ကျောက်မဲခရိုင် (ရှမ်းပြည်နယ်)၊ အနောက်ဘက်တွင် ကသာခရိုင် (စစ်ကိုင်းတိုင်းဒေသကြီး)၊ အနောက်မြောက်ဘက်တွင် မိုးညှင်းခရိုင်၊ မြောက်ဘက်နှင့် အရှေ့မြောက်ဘက်တွင် မြစ်ကြီးနားခရိုင် တို့ဖြစ်သည်။

## ကိုးကား
မိုင်းဆတ်ခရိုင်

**မိုင်းဆတ်ခရိုင်**( ၊  ) သည် ရှမ်းပြည်နယ် အရှေ့ပိုင်းရှိ ခရိုင်တစ်ခု ဖြစ်သည်။ ခရိုင်ရုံးစိုက်ရာမြို့မှာ မိုင်းဆတ်မြို့ဖြစ်သည်။ မိုင်းဆတ်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၂၄၃,၁၃၇ ယောက် ဖြစ်သည်။

## မြို့နယ်နှင့်မြို့များ 
မိုင်းဆတ်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
*မိုင်းဆတ်မြို့နယ်
**မိုင်းဆတ်မြို့
**မိုင်းခုတ်မြို့
*မိုင်းတုံမြို့နယ်
**မိုင်းတုံမြို့
**ပုံပါကျင်မြို့
**မုံးထမြို့

## ကိုးကား 
ကဏ္ဍ:ရှမ်းပြည်နယ် (အရှေ့ပိုင်း) ခရိုင်များ
ဂီးလ်ဘတ်နှင့် အဲလစ်ကျွန်းစု

**ဂီးလ်ဘတ်နှင့် အဲလစ်ကျွန်းစု** () သည် ပစိဖိတ်သမုဒ္ဒရာအတွင်း နယူးဇီလန်နိုင်ငံ မြောက်ဘက် နယူးဂီနီကျွန်း အရှေ့ဘက်တွင် တည်ရှိသည်။ အမြဲတမ်း မဟာမင်းကြီး အုပ်ချုပ်သော ဗြိတိသျှကိုလိုနီဖြစ်သည်။ စတုရန်းမိုင် ၁၉၆ မိုင် ကျယ်ဝန်းသည်။ မြို့တော်မှာ ဘေကီရီမြို့ ဖြစ်သည်။ အုန်းသီးဆံခြောက်၊ ဖော့စဖိတ်၊ ကနုကမာ၊ ငါး၊ ဦးထုပ် နှင့် ဖျာများ ထွက်သည်။

## ကိုးကား
ကဏ္ဍ:ယခင် ဗြိတိသျှကိုလိုနီများ
ဂဲလီယမ်

အလွန်ရှားပါးသော သတ္တုဒြပ် တစ်မျိုးဖြစ်သည်။ အပူချိန် ၂၉.၈ ဒီဂရီ (စင်တီဂရိတ်)တွင် အရည်ပျော်သော်လည်း အပူချိန် ၂၀၇၀ ဒီဂရီတွင်မှ ဆူပွက်နိုင်သဖြင့် အရည်အဖြစ်နှင့် အပူချိန်ကြာရှည်စွာ ခံနိုင်ရည်ရှိခြင်းမှာ ထူးဆန်းလှသည်။ အခန်းတွင်း အပူချိန်နှင့်ပင် အလွန်အေးလွယ်၍ အရည်အဖြစ်နှင့် ကြာရှည်ခံလေသည်။

## ကိုးကား
ကဏ္ဍ:ဓာတုဗေဒ ဒြပ်စင်များ
ဒူးလင်းလူမျိုး

ဒူလင်းလူမျိုးတို့သည် ဂျိန်ဖော့လူမျိုးတို့နှင့် အမျိုးတူအနွယ်တူပင် ဖြစ်သည်။ တိဗက်-ဗမာအုပ်စုဝင် ကချင်စုခွဲတွင် ပါဝင်သည်။ ယင်းတို့နေထိုင်ရာဒေသမှာ မေခနှင့် မေလိခမြစ်နှစ်သွယ်ဆုံရာ တြိဂံနယ်၏ မြောက်ဘက်စွန်းတွင် ဖြစ်သည်။ 

မေလိခမြစ်လက်တက်ဖြစ်သော ရှမ်းခ (ခေါ်) နမ့်တဆန်မြစ်ဝှမ်း တစ်လျှောက်၎င်း၊ မလိခမြစ်ဝဲဘက်ကမ်းမှ ကုန်းထူစခန်းသို့ တိုင်အောင်၎င်း ဒူးလင်းရွာကလေးများ အနှံ့အပြား တည်ရှိလေသည်။ ရွာဟုဆိုရသော်ငြားလည်း တချို့ရွာကလေးများ၌ အိမ်ခြေပေါင်း သုံးအိမ်၊ လေးအိမ်မျှသာ ရှိသည်။ များသောအားဖြင့် ၁၀ အိမ်ခန့်မျှသာရှိသော ရွာကလေးများဖြစ်သည်။ 

ဒူးလင်းလူမျိုးတို့၏ အသွင်အပြင်၊ ဝတ်စားပုံ၊ အိမ်ဆောက်ပုံ၊ ဓလေ့ထုံးစံ စသည်တို့သည် ကချင်လူမျိုးတို့ကဲ့သို့ပင် ဖြစ်သည်။ ယင်းတို့ကို ခခူးဂျိန်ဖော့၊ သို့မဟုတ် မြစ်ဖျားဒေသနေ ဂျိန်ဖော့၊ အညာသားကချင်များဟု ခေါ်တွင်ကြသည်။ ဂျိန်ဖော့စကားကိုသာ ပြောဆိုကြသည်။ သို့သော် အောက်ပိုင်းရှိ မြစ်ကြီးနား ဂျိန်ဖော့တို့နှင့် လေယူလေသိမ်း မတူ။ စကားဝဲသည်။ ဒူးလင်းလူမျိုးတို့၏ ဝတ်ပုံ၊ ဆင်ယင်ပုံသည်လည်း ကချင်လူမျိုးတို့၏ ဝတ်စားဆင်ယင်ပုံနှင့် အတန်ငယ်တူသည်။ 

ရှေးအခါက ဒူးလင်းတို့သည် ပန်းပဲလုပ်ငန်းနှင့် နာမည်ကျော်သည်။ ရှမ်းခမြစ်ဖျား၏ တောင်ခြေတွင် သံရိုင်းထွက်သည်။ ဒူးလင်းတို့သည် ထိုသံရိုင်းကို ကျို၍ ကျောက်တူနှင့် ထုကာ ဓားလုပ်လေ့ရှိသည်။ ထိုဓားများသည် ရှေးအခါက အတော်နာမည်ကြီးခဲ့သည်။ 

ဒူးလင်းလူမျိုးတချို့မှာ ခရစ်ယာန် အယူဝါဒ သက်ဝင်သူများ ဖြစ်ကြသည်။ နတ်ကိုးကွယ်မှုလည်း ရှိသည်။ ဒူးလင်းလူမျိုးတို့သည် အသုဘကို အခမ်းအနားပွဲပေး၍ သင်္ဂြိုဟ်လေ့ရှိသည်။ တစ်ခါတစ်ရံ ရပ်ဝေးမှ ဆွေးမျိုးမိတ်သင်္ဂဟများကို စောင့်၍ လူစုံမှ ပွဲပေးကြလေရာ အသုဘကို နှစ်လ၊ သုံးလကြာထားပြီးမှ သင်္ဂြိုဟ်ခြင်း ပြုကြလေသည်။ 

## ကိုးကား
ဂူလီသဘင်

မြင်းစီး၍ မြင်းပေါ်မှ လက်ရိုက်ရှည်ဖြင့် သစ်သားဘောလုံးကလေးများကို ရိုက်ခတ်ကစားနည်း ဖြစ်သည်။ ရေထဲတွင် ကစားသော ရေဂူလီ (Water Polo) ကစားနည်းလည်း ရှိသည်။ တစ်ဖက် လေးယောက်ပါဝင်နိုင်၍ တစ်ဖက်သို့ ဂိုးဝင်အောင် ရိုက်သွင်းရသည်။ ကစားသူတိုင်း ရရှိသော ဂိုးအရေအတွက်အလိုက် အနှုတ် တစ်မှတ်မှ အပေါင်း ဆယ်မှတ်အထိ ရရှိသည်။ ကွင်းမှာ အလျားကိုက် ၃၀၀၊ အနံ ကိုက် ၂၀၀ခန့် ရှိသည်။ ၁၈၅၃-ခုနှစ်မှ စတင်၍ အိန္ဒိယတွင် ကစားပြီး အင်္ဂလန်သို့ ပြန့်နှံ့သွားသည်။ ယခုအခါ အမေရိကားနှင့် အာဂျင်တီးနားနိုင်ငံတို့မှာ ထိပ်သီးနိုင်ငံများဖြစ်ကြသည်။

## ကိုးကား
Tiger I

Tiger I ဆိုသည်မှာ ဒုတိယကမ္ဘာစစ်၏ ဂျာမန် heavy tank အမျိုးအစားဖြစ်ပါသည်။ထိုအမျိုးအစားကို ၁၉၄၂ ခုနှစ်တွင် အာဖရိကနှင့် ဆိုဗီယက် ယူနီယမ်တို့တွင် စတင် ထုန်လုပ်ခဲ့သည်။များသော အားဖြင့် လူတစ်ထောင် (၁၀၀၀) ခန့်ရှိသော ခြေလျင်တပ်ရင်း တွင် ရှိသည်။နာဇီ ဂျာမနီ၏ ပထမဆုံး တင့်ကားဖြစ်ပြီး ထိုတင့်ကားတွင် ၈.၈ စင်တီမီတာ KwK ၃၆ အမျိုးအစား သေနတ်ကို တပ်ဆင်ထားသည်။ ၈.၈ စင်တီမီတာ KwK ၃၆ အမျိုးအစား သေနတ်မှာ ၈.၈ စင်တီမီတာ Flask(ဖလပ်) ၃၆ ၏ မူခွဲ ဖြစ်သည်။၁၉၄၂ ဩဂုတ်လနှင့် ၁၉၄၄ ဩဂုတ်လ အတွင်း တည်ထောက် ထုတ်လုပ်သည်။၁၉၄၄ ခုနှစ် ဩဂုတ်လအကုန်တွင် Tiger I ထုတ်လုပ်မှုကို ရပ်တန့်ခဲ့၍ Tiger II ကိုသာ ထုတ်လုပ် ခဲ့သည်။

ထူခြား ပြောင်မြောက်သော ပုံသဏ္ဌာန် ရှိ၍ Tiger I ဟု အမည်မှည့် ခဲ့သည်။တစ်နည်းအားဖြင့် ထိုတင့်ကားများ၏ လုပ်ဆောင်နိုင်သော စွမ်းရည် သည် မြင့်မားသောကြောင့် ခေတ်လွန် တင့်ကား များဟုလည်း ခေါ်တွင်သည်။အရည်အသွေးမြင့်သော သံနှင့် အခြားဝတ္ထုများကို သုံးစွဲ ထားပြီး တင့်ကားထဲတွင် စစ်သားအရေအတွက် များများ ဝင်ဆံ့ သည်။ အစောပိုင်းကာလတွင် Tiger များသည် ရန်သူနှင့် ယှဉ်ပစ်၍ ရရှိလာသော ပျက်စီးမှုများသည် ပစ္စည်းကောင်းများကို သုံးထားသဖြင့် ထိုပစ္စည်းကောင်းများကို ထုတ်လုပ်သော စက်ရုံများမှာ လုံလောက်စွာ မထုတ်လုပ် နိုင်သေး၍ ပစ္စည်းအရောအတွက် နည်းကာ ပြုပြင်ရ ခက်ခဲပေသည်။ Tiger များကို ထိန်းသိမ်းရသော တန်ဖိုးမှာလဲ မနည်းပါပေ။ ယေဘုယျ အားဖြင့် စက်ပိုင်းဆိုင်ရာ ချို့ယွင်းနိုင်မှု ရာခိုင်နှုန်း နည်းပေးသည်။ သယ်ဆောင်ရ လွယ်ကူသော အမျိုးအစား မဟုတ်ပေ။ ထို့အပြင် ရွံ့များ၊ ရေခဲများ၊ နှင်းထုများသည် တင့်ကား၏ ချိန်းကြိုးအတွင်းသို့ ညပ်တတ်သည်။အထူးသဖြင့် နာဇီဂျုမနီ စစ်ချီသော အရှေ့ခြမ်းသည် မိုးများ၍ ရွံ့ထူသည်။ထို့အပြင် အလွန်အေးသော ကာလလည်း အဖြစ်များသည်။Tiger ဟူသော အမည်ကို Ferdinand Porsche မှ အမည်ပေးထား၍ Tiger ၏ နောက်မှ နံပါတ် "I" သည် ရောမဂဏန်းမှ ယူသုံးထား၍ တစ်ခု အဓိပ္ပာယ် ရသည်။

Tiger I ကို စတင် ထုတ်လုပ်ရာ၌ Tiger ၏ နောက်တွင် "I" မပါဝင်သေးပေ။နာဇီဂျာမနီတို့ Tiger II ကို စတင် ထုတ်လုပ် ချိန်မှ Tiger I ၏ နောက်တွင် "I" ကို စတင်ထည့်က အမည်ပြောင်းလဲခဲ့သည်။ ကနဦးတွင် Panzerkampfwogen V/ Ausführung H ဟုခေါ်တွင်သည်။ မြန်မာ ဘာသာသို့ ပြန်ရလျှင် အကာအကွယ်ပါသော စစ်တပ်သုံးယာဉ်  နံပါတ် ၆ ဗားရှင်း H ဟု အဓိပ္ပာယ် ရသည်။ အတိုခေါက်မှာ PzKpfw V/ AusF. H ဖြစ်သည်။

"H" ၏ အဓိပ္ပာယ်မှာ ၂၀ ရာစုတွင် စက်ပစ္စည်းများနှင့် ယာဉ်များကို ထုတ်လုပ်သည့် Henschel & Son အမည်ရှိသည့် ကုမ္ပဏီ ဖြစ်သည်။ အထူးယာဉ် Sd.Kfz အမျိုးအစား ဖြစ်သည်။ ၁၉၄၃ ခုနှစ် မတ်လတွင် Tiger I ကို PzKpfw V/ Ausf.E အဖြစ် ပြန်လည် ပြုပြင် ထားသည်။ အထူးယာဉ် အမျိုးအစားမှာ Sd.Kfz 181 ဖြစ်သည်။

ယနေ့ခေတ်မှာတော့ ကမ္ဘာအနှံ့ အပြားမှာ ပြတိုက်တွေနဲ့ ကိုယ်ပိုင် စုဆောင်းမှုထဲ အားလုံးကို ပေါင်းမှ ၉ စီးပဲ ကျန်ရှိ ပါတယ်။၂၀၂၁ ခုနှစ်အတွင်း Tiger 131 ကို အင်္ဂလန် နိုင်ငံမှာရှိတဲ့ တင့်ကား ပြတိုက်မှာ နမူနာ ပုံစံ အဖြစ် ပြသ ထားပါတယ်။

## ကိုးကား
Tiger II

**Tiger ၂** သည် ဒုတိယကမ္ဘာစစ်အတွင်းက ဂျာမန်အကြီးစားတင့်ကားတစ်စီး၏ ဘုံအမည် ဖြစ်သည်။ နောက်ဆုံး တရားဝင် ဂျာမန်အမည်သည် Tiger B ဟု အတိုကောက် သိကြသည့် *Panzerkampfwagen Tiger Ausf. B* ဖြစ်သည်။
## ကိုးကား
Company of Heroes

**Company of Heroes** သည် Relic Entertainment မှ ရေးသားထားသည့် ၂၀၀၆ တွင် ထွက်ရှိသော real-time strategy ဗွီဒီယိုဂိမ်းတစ်ခု ဖြစ်သည်။ ၎င်းဂိမ်းသည် ဝင်းဒိုးအတွက်ဂိမ်းများ တံဆိပ် အသုံးပြုမှုကို ပြုလုပ်ရန် ပထမဦးဆုံး ခေါင်းစဉ် ဖြစ်ခဲ့သည်။ ၎င်းဂိမ်း၏ အဆက်၊ ဆန့်ကျင်ဘက် စစ်မျက်နှာများကို စက်တင်ဘာ ၂၅၊ ၂၀၀၇ ခုနှစ်တွင် ထုတ်ဝေခဲ့သည်။ ဒုတိယမြောက် အဆက်၊ သမိုင်းတွင်တဲ့ရဲစွမ်းသတ္တိကို ၂၀၀၉ ခုနှစ် ဧပြီလတွင် ထုတ်ဝေခဲ့သည်။ ၂၀၁၂ ခုနှစ် မတ်လ ၁ ရက်နေ့တွင် OS X အတွက် Company of Heroes နှင့် ၎င်း၏ နောက်ဆက်တွဲများ အားလုံးကို Aspyr Media မှ ထုတ်ဝေခဲ့သည်။

Company of Heroes ကို ဒုတိယ ကမ္ဘာစစ်အတွင်းတွင် ဇာတ်အိမ်တည်ထားသည်။ တစ်ယောက်တည်း ကစားရသော တိုက်ပွဲစဉ်တွင် နော်မန်ဒီတိုက်ပွဲနှင့် မဟာမိတ်တို့၏ ပြင်သစ် လွတ်မြောက်ရေး တိုက်ပွဲအတွင်း ကစားသူက အမေရိကန်တပ်ဖွဲ့ နှစ်ဖွဲ့ကို အမိန့်ပေးကစားရမည် ဖြစ်သည်။ ၎င်းအထူးတာဝန်ပေါ်တွင် မူတည်ပြီး ကစားသူက အမှတ် ၂၉ ခြေမြန်တပ်မ လက်အောက် အမှတ် ၁၁၆ ခြေလျင်တပ်ရင်း၏ အေဘယ်လ်တပ်ခွဲ သို့မဟုတ် အမှတ် ၁၀၁ လေကြောင်းချီတပ်မ လက်အောက် အမှတ် ၅၀၆ လေထီးတပ်ရင်း၏ မြေခွေးတပ်ခွဲ တစ်ခုခုကို ထိန်းချုပ် ကစားရမည်။

၂၀၁၃ခုနှစ် ဇန္နဝါရီမတိုင်မီအထိ Company of Heroes ဂိမ်းများကို ကမ္ဘာအနှံ့အပြားတွင် မိတ္တူ ၄သန်းကျော် ရောင်းချပြီး ဖြစ်သည်။အင်တာနက်တွင် လူအမြောက်အမြား ကစားနိုင်သော၊ အခမဲ့ကစားရသော Company of Heroes Online ထုတ်ကုန်သစ်ကို  ၂၀၁၀ခုနှစ် ဧပြီတွင် open beta အနေဖြင့် တောင်ကိုရီးယားနိုင်ငံ၌ ၂၀၁၁ မတ်လ တရားဝင်ပယ်ဖျက်ခြင်း မတိုင်မီအထိ ထုတ်ဝေခဲ့သည်။

၎င်းဂိမ်း၏ နောက်ဆက်တွဲ Companies of Heroes 2 ကို ၂၀၁၃ခုနှစ် ဇွန်လ ၁၅ရက်နေ့တွင် ထုတ်ဝေခဲ့သည်။

## ကိုးကား
တပေါင်းနွေဦး

တပေါင်းခါနွေ
လက်ပံကြွေ၏
မြောက်လေလည်းမြူး
တောင်လေရူးကာ
နှင်းစက်လက်ကျန်
အားတင်းခံ၍
အရုဏ်တက်စ
ချမ်းအေးမြကြည်
တပေါင်းမည်၏၊၊

ရွက်ဝါကြွေညောင်း
နွေတပေါင်းကား
ထန်းပျိုနံ့သင်း
ဖော်ရွှေပင်းနှင့်
ရှိလင့်ကားလည်း
ဥဩငှက်သီ
နွေပန်းချီကြောင့်
ဘယ်ဆီမျှော်မှန်း
ဘယ်ကိုလွမ်းရပါ့ ချစ်သူ။

ပျိုးခင်း
Final Fantasy X

**Final Fantasy X** (ファイナルファンタジーX ၊ Fainaru Fantajī Ten) သည် Square (ယခု Square Enix) မှ Final Fantasy ဂိမ်းများတွင် တစ်ဆယ်ခုမြောက်အနေဖြင့် ရေးသားထုတ်ဝေသော role-playing ဗွီဒီယိုဂိမ်း တစ်ခု ဖြစ်သည်။ ၂၀၀၁ခုနှစ်တွင် ဆိုနီ၏ ပလေးစတေရှင် ၂ အတွက် မူလက ထုတ်ဝေခဲ့သော်လည်း ၂၀၁၄ခုနှစ် မတ်လ ၁၈တွင် Final Fantasy X|X-2 HD Remaster အမည်ဖြင့် ပလေးစတေရှင် ၃ နှင့် ဗီတာ အတွက် ပိုမိုကြည်လင်ကောင်းမွန်သော ရုပ်ထွက်မြင့်အနေဖြင့် ပြန်လည်ထုတ်ဝေခဲ့သည်။ ၂၀၁၅ နွေဦးတွင် ယင်းဂိမ်းကိုပင်လျှင် ပလေးစတေရှင် ၄ အတွက် ပြန်လည်ထုတ်ဝေပါဦးမည်။ Final Fantasy ဂိမ်းများတွင် ဂိမ်းတစ်ခုလုံးကြိုတင်ဆွဲထားသောနောက်ခံများအသုံးပြုခြင်းမှ သုံးဘက်မြင်နယ်မြေအပြည့်အဝအသုံးပြုခြင်းသို့ ကူးပြောင်းထားသည့် ဂိမ်းဟု မှတ်ထားကြသည်။ Final Fantasy X သည် Active Time Battle (ATB) တိုက်ခိုက်မှုစနစ်မှ Conditional Turn-Based Battle တိုက်ခိုက်မှုစနစ်သို့ ပြောင်းလဲထားပြီး စက်ဝန်းကွက် ဟုခေါ်သော ဇာတ်ကောင်များအဆင့်မြှင့်တင်မှုစနစ်သစ်ကို အသုံးပြုထားသည်။

ဂိမ်း၏ဇာတ်လမ်းသည် စပီရာဟု ခေါ်သည့် စိတ်ကူးယဉ်ကမ္ဘာတွင် ဇာတ်အိမ်တည်ထားပြီး ဆင်န် ဟု ခေါ်တွင်သည့် ဆိုးရွား ကြမ်းတမ်းသည့် သတ္တဝါဆိုးကို နှိမ်နင်းရန် စွန့်စားသူများအဖွဲ့နှင့် သူတို့၏ရှာဖွေရေးအပေါ် ဗဟိုပြုထားသည်။ ကစားသူမှ ကိုင်တွယ်ရသော ဇာတ်ကောင်သည် ဇာတိမြို့ ဇဏာကန်ဒ်ကို ဆင်န် ဖျက်ဆီးထားပြီးနောက် စပီရာကမ္ဘာထဲတွင် မိမိ မည်သူဆိုတာကို သိရှိသွားသော ဘလစ်ဇ်ဘော အကျော်အမော် တီးဒပ်စ် ဖြစ်သည်။ စပီရာသို့ ရောက်ပြီးမကြာမီ တီးဒပ်စ်က ဆင်န်သတ္တဝါဆိုးကို ချေမှုန်းရန် ဘုရားဖူးခရီးစဉ် စတင်နေသော တမန် ယူနာနှင့် ပူးပေါင်းလိုက်သည်။

Final Fantasy X ဖန်တီးမှုကို ရသုံးမှန်းငွေ အမေရိကန် ဒေါ်လာ ၃၂.၃ သန်းကျော်နှင့် လူပေါင်း ၁၀၀ ကျော်ပါသော အဖွဲ့က ၁၉၉၉ ခုနှစ်တွင် စတင်ခဲ့သည်။ မဆရှိ ဟမအုဇု နှင့် ဂျွန်ယ နကနို တို့သည် နိုဘူအို အုအဲမဆု၏ တေးရေးအဖွဲ့ဝင်များအဖြစ် လက်မှတ်ထိုးခဲ့ပြီး ဂိမ်းများတွင် ယင်းဂိမ်းသည် အုအဲမဆု တစ်ဦးတည်းမှ သီကုံးရေးသားထားခြင်းမဟုတ်သော ပထမဆုံးဂိမ်း ဖြစ်ခဲ့သည်။ ကမ္ဘာအဝှမ်း ယူနစ်ပေါင်း ၆.၆ သန်းကျော် ရောင်းချနိုင်ခဲ့သော Final Fantasy X သည် ဝေဖန်မှုနှင့် စီးပွားရေး နှစ်ခုလုံးတွင် အောင်မြင်မှု ရရှိခဲ့သည်။ ၂၀၀၃ ခုနှစ် မတ်လ ၃ရက်နေ့တွင် Final Fantasy X-2 ထွက်ရှိခဲ့ပြီး ယင်းဂိမ်းသည် ပထမဂိမ်း၏ အဆက်ဖြစ်သော ပထမဆုံး Final Fantasy ဂိမ်း ဖြစ်ခဲ့သည်။

## ကိုးကား
ဗစ်ကာစ် စက်သေနတ်

**ဗစ်ကာစ်စက်သေနတ်** သို့မဟုတ် **ဗစ်ကာစ်သေနတ်** သည် အဓိကအားဖြင့် မူလတွင် ဗြိတိသျှတပ်အတွက် ဗစ်ကာစ်လီမိတက်မှ ထုတ်လုပ်သော ရေဖြင့်အအေးပေး ပွိုင့် ၃၀၃ ဗြိတိသျှ (၇.၇ မမ) စက်သေနတ်ကို ရည်ညွှန်းသော အမည်တစ်ခု ဖြစ်သည်။ ယင်းစက်သေနတ်သည် တပ်ဆင်လည်ပတ်ရန် ပုံမှန်အားဖြင့် ၆ ယောက်မှ ၈ယောက်ထိရှိသော အဖွဲ့ ၁ ဖွဲ့  (ပစ်သူ ၁၊ ကျည်ဖြည့်သူ ၁၊ ကျန်လူများသည် လက်နက်၊ ကျည်နှင့် အပိုပစ္စည်းများသယ်ရန်) လိုအပ်သည်။ ယင်းစက်သေနတ်ကို မဟာမိတ် ပထမ ကမ္ဘာစစ် တိုက်လေယာဉ်များအတွက် လေအေးပေးစနစ်သုံး စက်သေနတ် အပါအဝင် ပထမကမ္ဘာစစ်မတိုင်မီမှ ၁၉၆၀ နှစ်များမတိုင်မီအထိ အသုံးပြုခဲ့သည်။

## အသုံးပြုသူများ
*
*
* လေယာဉ်တွင် အသုံးပြုခဲ့သည်။
* ချာကိုစစ်ပွဲအတွင်း အသုံးပြုခဲ့သည်။
*
*
*
* (Avia B-534 လေယာဉ်တွင် ပြုပြင်ပြောင်းလဲထားသည့် ဗစ်ကာစ်သေနတ် Mk 30s ကို တပ်ဆင်ခဲ့သည်။)
*
* ပထမကမ္ဘာစစ်အတွင်း ပြင်သစ်လေတပ် (SPAD IX and XIII)
*
* အင်ဒိုနီးယားပြည်သူ့တော်လှန်ရေးကာလတွင် အသုံးပြုခဲ့သည်။
*
* ခြေလျင်တပ်များအတွက် ၆.၅ မမ နှင့် လေယာဉ်များအတွက် ပွိုင့် ၃၀၃
*
*
*
*
*
*
*
* ချာကိုစစ်ပွဲအတွင်း အသုံးပြုခဲ့သည်။
*
* ၁၉၂၉ ခုနှစ်တွင် ပြည်တွင်း၌ ထုတ်လုပ်ခဲ့သည်။
*
*
*
* ပထမကမ္ဘာစစ်ကာလအတွင်း အမေရိကန်စက်သေနတ်များရှားပါးမှုကြောင့် ပြင်သစ်သို့စေလွှတ်သည့် အမေရိကန်တပ်များအား ထုတ်ပေးခဲ့သည်။

## ကိုးကား
ယောလူမျိုး

**ယောလူမျိုး (ဆော)**များသည် ပြည်ထောင်စု သမ္မတ မြန်မာနိုင်ငံတော်အစိုးရ၏ တရားဝင် အသိအမှတ်ပြုထားသည့် လူမျိုး (၁၃၅) မျိုးထဲတွင် ပါဝင်သည်။ ယောလူမျိုးများသည် တိဗက်-ဗမာအုပ်စုရှိ လိုလို-ဗမာအုပ်စုတွင်ပါဝင်ကြသော ဗမာလူမျိုး၏အုပ်စုခွဲတစ်ခု ဟု ဘာသာဗေဒပညာရှင်များကသတ်မှတ်ထားသည်။ ထေရဝါဒ ဗုဒ္ဓဘာသာနှင့် ရိုးရာနတ် ကိုးကွယ်ကြသည်။

## နေထိုင်သည့် နေရာ 
ယောလူမျိုးများသည် ဂန့်ဂေါခရိုင်ရှိ ဂန့်ဂေါ၊ ထီးလင်း၊ ဆော မြို့နယ်များတွင် နေထိုင်ကြသည်။ပခုက္ကူခရိုင်၌ ယောလူဦးရေ ၂၀၀၀၀ ကျော်ရှိပြီး ၅၀၀၀ ခန့်မှာ ပခုက္ကူမြို့ပေါ်တွင်နေထိုင်ကြသည်။

## သမိုင်း 
### ယောလူမျိုးများအဆို 
ရှေးအခါက ယောနကတိုင်းဟူသော အမည်ဖြင့် မဇ္ဈိမဒေသ မဂဓတိုင်း၊ ရာဇဂြိုဟ်ပြည်ကြီးရှင် ဘုရင် နဂဒါသမင်း၏သားတော် ဇလာမိက မင်းသားအမှူးပြုသော သကျသာကီဝင် အဆက်အနွယ်တို့ အစပြု၍ နေထိုင်ခဲ့ကြသည်ဟု ယောလူမျိုးများမှ ဆိုကြသည်။

### ဗမာအနွယ် 
ယောစကားမှ ဗမာဘာသာစကားနှင့် တူပြီး အသံထွက်နှင့် လေယူလေသိမ်း ကွဲပြားခြင်း ဖြစ်သည်။ ယောလူမျိုးများသည် ဗမာလူမျိုးအနွယ်ဝင်များ ဖြစ်သည်။ အစိုးရမှ ဗမာတိုင်းရင်းသားဟု သတ်မှတ် ထားသည်။

## ယဉ်ကျေးမှု 
### စကား 
ယောစကားမှ ဗမာဘာသာစကားနှင့် အတူတူပင်ဖြစ်ပြီး အသံထွက်နှင့် လေယူလေသိမ်း ကွဲပြားခြင်း ဖြစ်သည်။

### ဝတ်စားဆင်ယင်မှု 
ယောက်ျားများသည် ဗမာလူမျိုးမျာနှင့် တူသော ဝတ်စားဆင်ယင်မှု ရှိပြီး တိုက်ပုံအင်္ကျီနှင့် ပုဆိုး (လုံချည်) ကိုပင် ဝတ်ဆင်ကြသည်။ မိန်းမများသည် ထို့နည်၎င်း ဗမာလူမျိုးနှင့် တူသော ဝတ်စားဆင်ယင်မှု ရှိပြီး ရင်ဖုံးနှင့် လုံချည် ကိုပင် ဝတ်ဆင်ကြ‌သည်။

### ယောလူမျိုးတို၏ယဉ်ကျေးမှု 
ယခုခေတ်အခါများတွင် ယောနယ်၌ အမျိုးသမီးတိုင်း ချည်ငင်၊ မဲဆိုး၊ ရက်ကန်းရက် အတတ်ပညာများကို တတ်မြောက်ကြရသည်။ ထိုအတတ်များကို မတတ်ကျွမ်းပါက အိမ်တွင်းမှုပညာများကို မတတ်သော “မိန်းမဖျင်း” ဟူ၍ အထင်သေးကြသည်။ ယောနယ်၏ ပင်နီချော နှင့် ယောထဘီ လုပ်ငန်းသည် ရှေးကတည်းကပင် ထင်ရှားကျော်စောခဲ့လေသည်။

ယောမြေဒေသတွင် ဆေးဝါးကုသမှုနှင့် ပတ်သက်၍ နာမည်ကျော်ကြားနေသော အကြောင်းတစ်ရပ်ရှိပေသည်။ ၎င်းမှာ ယောနယ်၌ စုန်းကဝေ ပြုစားတတ်သူများရှိသည်။ ထိုပယောဂကို ကျွမ်းကျင်နိုင်နင်းသော ပုဂ္ဂိုလ်များ ရှိသည်ဟူ၍ ဖြစ်သည်။ ယောနယ်မှ ပယောဂဆေးများတွင် အစွမ်းထက်သော ဆေးများပါဝင်ပေသည်။

၎င်းတို့အနက် မျက်ကွင်းဆေး၊ မျက်စိကန်းဆေးနှင့် နှုတ်ခမ်းမွှေးဆေးတို့မှာ ပြုစားသူ စုန်းကဝေများကို အထူးထိရောက်အောင် ဆုံးမနိုင်သော ဆေးများဖြစ်သည်ဟု ဆိုသည်။ ယခုအခါ ထိုဆေးမျိုးလက်ကိုင်ရှိသော ဆေးဆရာများ အလွန်ရှားပါးလုနီးပါးဖြစ်နေသော်လည်း တချို့ကျေးရွာတွင် လက်ရှိ စုန်းအတတ်ပညာဖြင့် တစ်ဖက် မိသားစုစီးပွားရေးအဆင်မပြေမှုဖြစ်အောင် လုပ်နေကြသေးသည် .(ဉပမာ- သူများအောင်မြင်မှုကို မနာလိုခြင်းဖြင့် စုန်းအတတ်ပညာနဲ့ အဆင်မပြေအောင် လုပ်ထားခြင်း)စသည်တို့ဖြစ်သည်. ဒါပေမယ့်တချို့နေရာများတွင် ယင်းပညာရပ်မှာလည်း ပျောက်ကွယ်သလောက် ရှိနေလေပြီ။

## ဘာသာရေး 
ယောလူမျိုးတို့သည်  ထေရဝါဒ ဗုဒ္ဓဘာသာများ ဖြစ်ကြသော်လည်း ရှေးရိုးစဉ်လာမပျက် နတ်များကိုလည်း ကိုးကွယ်ကြပါသေးသည်။ ရွာတိုင်းတွင် ရွာအနီး သစ်ပင်ကြီးများအောက်၌ နတ်ကွန်းတစ်ခု ဆောက်လုပ်ထားကြသည်။

## အခြားဖတ်ရှုရန် 
* ယောနယ်

## ကိုးကား
မဟာမိတ်နိုင်ငံများ (ပထမ ကမ္ဘာစစ်)

**ချစ်ကြည်ရင်းနှီးသောနိုင်ငံစု အင်အားများ** သို့မဟုတ် **မဟာမိတ်များ** သည် ပထမကမ္ဘာစစ်အတွင်း ဗဟိုအင်အားစုများနှင့် စစ်ဖြစ်သော နိုင်ငံများ ဖြစ်ကြသည်။ သုံးနိုင်ငံစုတွင်ပါဝင်သော အဖွဲ့ဝင်နိုင်ငံများသည် ပြင်သစ်သမ္မတနိုင်ငံ၊ ဗြိတိသျှအင်ပါယာနှင့် ရုရှားအင်ပါယာတို့ ဖြစ်ကြသည်။ ၁၉၁၅ခုနှစ်တွင် အီတလီနိုင်ငံသည် ဗဟိုအင်အားစုနိုင်ငံများနှင့် ပူပေါင်းမှုကို ရပ်ဆိုင်းပြီး သုံးနိုင်ငံစုဘက်မှ ဝင်ရောက်တိုက်ခိုက်ပေးခဲ့သည်။ ဂျပန်နိုင်ငံသည်လည်း အရေးပါသော အဖွဲ့ဝင်နိုင်ငံ ဖြစ်ခဲ့သည်။ ဘယ်လ်ဂျီယမ်၊ ဆားဘီးယား၊ ဂရိ၊ မွန်တီနီဂရိုးနှင့် ရိုမေးနီးယားနိုင်ငံတို့သည်လည်း သုံးနိုင်ငံစု၏ ရိုးရိုးအဖွဲ့ဝင်နိုင်ငံများ ဖြစ်ခဲ့ကြသည်။

ဂျာမနီသည် အမေရိကန်၏ ကြားနေမှုကို အပြည်ပြည်ဆိုင်ရာ ရေကြောင်းသယ်ယူပို့ဆောင်ရေးအား တိုက်ခိုက်ခြင်းနှင့် မက္ကဆီကိုသို့ ဇင်မာမန်းကြေးနန်းပို့ခဲ့ခြင်းတို့ဖြင့် ချိုးဖောက်ခဲ့သော ဖြစ်စဉ်များကြောင့် ၁၉၁၇ခုနှစ်တွင် အမေရိကန်ပြည်ထောင်စုသည် ဂျာမနီနိုင်ငံကို စစ်ကြေညာခဲ့သည်။ အမေရိကန်သည် foreign entanglements ကို ရှောင်လွှဲရန် ပြင်သစ်နှင့် ဗြိတိန်တို့၏ တရားဝင် မဟာမိတ်ဖြစ်မှုထက် တွဲဖက်အင်အားစု အနေဖြင့် စစ်ကြီးတွင် ပါဝင်တိုက်ခိုက်ခဲ့သည်။ အော်တိုမန်အင်ပါယာနှင့် ဘူလ်ဂေးရီးယားတို့သည် အမေရိကန်နှင့် ဆိုးရွားသောဆက်ဆံရေးရှိသော်လည်း စစ်မကြေညာခဲ့ပေ။
ဂရင်းနစ် စံတော်ချိန်

ကမ္ဘာ၏ တည်နေရာဒေသ သတ်မှတ်မှု လွယ်ကူရန် မြောက်ဝင်ရိုးစွန်းမှ တောင်ဝင်ရိုးစွန်းသို့ ဒေါင်လိုက်မျဉ်းများ မှန်းဆခွဲဝေရာ၌ အင်္ဂလန်နိုင်ငံ၊ လန်ဒန်မြို့အနီး ဂရင်းနစ် အရပ်ဒေသနှင့် အတည့်ဖြတ်မျဉ်းကို သုံညဒီဂရီ အမှတ်ထား၍ အရှေ့အနောက် အသီးသီးသို့ တိုး၍ ရေတွက်လေသည်။ ထိုဒေသ၏ အချိန်ကို ကမ္ဘာ့စံချိန် သတ်မှတ်ပြီး အခြား နိုင်ငံများသည် မိမိတို့နိုင်ငံ နေမွန်းတက်ချိန်ကို မွန်းတည့် ၁၂-နာရီ အမှတ်ထား၍ အချိန်သတ်မှတ်ကြသည်။ တစ်နိုင်ငံနှင့် တစ်နိုင်ငံ အချိန်ချင်း မတူညီသည့်အတွက် ကမ္ဘာ့စံချိန်အဖြစ် ဂရင်းနစ်စံချိန်ကို ယူကာ သက်ဆိုင်ရာနိုင်ငံနှင့် အချိန်ကွာခြားမှုကို တွက်ချက်၍ လျော့ခြင်း၊ ပေါင်းခြင်းပြု၍ မှတ်သားထားကြသည်။ မြန်မာအချိန်သည် ဂရင်းနစ်စံတော်ချိန် ၆-နာရီခွဲ စောသည်။ အယ်လ်ဂျီရီးယား၊ ပေါ်တူဂီ၊ ဂမ်ဘီယာ စသောနိုင်ငံအချို့သည် ဂရင်းနစ်စံတော်ချိန်ကိုပင် လက်ခံကြသည်။

## ကိုးကား
ကဏ္ဍ:အချိန်ဇုန်များ
ရှေးခေတ်ဂရိ

ခရစ်မပေါ်မီ နှစ် ၁၁၀၀ နှင့် ၂၀၀၀ အကြားတွင် ဂရိနိုင်ငံကို ဒိုရီယန်လူမျိုးများ၊ အိုအိုယန်လူမျိုးများနှင့် ကေအိုလီယန်လူမျိုးများ ဝင်ရောက်၍ အေဂျင်ဒေသအထိ ပြန့်သွားသည်။ အီဂျစ်ပိုင်နယ်သည် အာရှမိုင်းနား ဒေသတွင် ခရစ်မပေါ်မီ ၇-ရာစုအတွင်း မာဆေးအထိ ကျယ်ပြန့်သည်။ ခရစ်မပေါ်မီ ၄၈၀-တွင် ဂရိတို့သည် ပါရှင်တန်ကို ခုခံတိုက်ခိုက်နိုင်၍ ၅-ရာစုနှစ်တွင် ဂရိတို့ အလွန်တိုးတက်သည်။ ခရစ်မပေါ်မီ နှစ် ၄၃၁-၄၀၄တွင် စပါတာတို့က အေသင်မြို့ကို အောင်နိုင်ရာမှ ဂရိတို့မှာ မှေးမှိန်လာရသည်။ ရောမတို့ အင်အားကြီးလာသောအခါ ဂရိနိုင်ငံသည် ခရစ်မပေါ်မီ ၂-ရာစုတွင် နိုင်ငံရေးကျဆင်းရလေသည်။

## ကိုးကား
ကဏ္ဍ:ဂရိနိုင်ငံ
အ.ထ.က(၁)မန္တလေး

**အမှတ် (၁) အခြေခံပညာ အထက်တန်းကျောင်း၊ မန္တလေး** သည် မန္တလေးတိုင်းဒေသကြီး၊ မန္တလေးမြို့၊ အောင်မြေသာဇံမြို့နယ်တွင် တည်ရှိသည်။
ရှီးလန်

**ရှီးလန်** သည် လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(ရှန်လီပင်း)ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် အသက် ၁၄ နှစ်အရွယ် ဇာတ်ကောင် မိန်းကလေးတစ်ဦး ဖြစ်သည်။ အမည်ရင်းမှာ ရှောင်ယွီဖြစ်ပြီး ရှူမျိုးနွယ်ဝင် ဖြစ်သည်။ အတွဲ ၃ တွင်မှ ဇာတ်လမ်းတွင် ပါဝင်လာသည်။ အတွဲ ၄ တွင်  ရှီးလန်ကို မြောင်မင်းသမီးတစ်ဦးအဖြစ် ဖော်ပြခဲ့သည်။ 

## စိတ်နေသဘောထား
စကားနည်းသည်။ တည်ငြိမ်သည်။ တစ်ပါးသူထံမှ အကူအညီကို အလွယ်တကူ လက်ခံလေ့မရှိ။

## အရည်အချင်း
မျက်လှည့်ပြခြင်း

## ဝတ်စုံအဆင် 
အဆင် ၅ ဆင်ရှိသည်။

### စားပွဲထိုးဝတ်စုံအဆင်
:စားပွဲထိုးဝတ်စုံအဆင်ကို ထမင်းဆိုင်တွင်အလုပ်လုပ်သောအခါဝတ်သည်။ ကွန်ဖြူးရှပ်ကျောင်းသို့ ထမင်းသွားပို့သောအခါတွင်လည်း ဤဝတ်စုံကိုပင် ဝတ်ဆင်သည်။

### မင်းသမီးအဆင်
:အတွဲ ၂ ဇာတ်သိမ်းပိုင်းအပြီး၌ပြသည့် ဇာတ်ဝင်ခန်းတွင် ရှီးလန်ကို မင်းသမီးအဆင်နှင့်တွေ့ရသည်။

### မျက်လှည့်အဆင်
:မျက်လှည့်ပြသောအခါတွင် ဝတ်သောအဆင် ဖြစ်သည်။ မျက်လှည့်အဆင်မှာ မင်းသမီးအဆင်နှင့် တူသော်လည်း မရမ်းရောင်ဘက်ပိုသန်းသည်။

### ဝတ်စုံနက်
:အလုပ်ချိန်ပြင်ပတွင် အဝတ်အများဆုံး ဝတ်စုံဖြစ်သည်။ ထျန်းမင်နှင့် ရှောက်ယွီတို့ကို စီးမင်ကြီးနှင့် ရင်းယန်ရုပ်သေးများလက်မှ ကယ်တင်ခန်းတွင် ဝတ်ဆင်ခဲ့သည်။ မျက်နှာဖုံးလွင့်သွားသော ဇာတ်ဝင်ခန်းနောက်ပိုင်းမှစ၍ ဤဝတ်စုံဝတ်ရာတွင် မျက်နှာမဖုံးတော့ပေ။

### ဂီတသံစဉ်ဝတ်စုံဆင်
:ပုလွေမှုတ်သော ဇာတ်ဝင်ခန်းတွင် ဤဝတ်စုံကို ဝတ်ခဲ့သည်။

## ဇာတ်ကွက်
ရှီးလန်သည် မိမိ၏အဆင့်အတန်းကိုဖုံးကွယ်၍ စန်းဟိုင်မြို့တွင် အတော်ဆုံးဟု ကျော်ကြားသော စားဖိုမှူးသင်း၏ ထမင်းဆိုင်တွင် ယောက်ျားလေးဟန်ဆောင်ကာ အလုပ်လုပ်သည်။ ကွန်ဖြူးရှပ်ကျောင်းသို့ အမြဲထမင်းသွားပို့ရသည်။ ကျောင်းသားအချို့က ထျန်းမင်ကို အနိုင်ကျင့်နေချိန်တွင် ထျန်းမင်ဘက်မှ ကူတိုက်ပေးကာ နှစ်ယောက်သား ထွက်ပြေးကြရာမှ ထျန်းမင်နှင့် သူငယ်ချင်းဖြစ်လာသည်။ ထျန်းမင်နှင့် ရှောက်ယွီကို စီးမင်ကြီးနှင့် ရင်းယန်ရုပ်သေးများလက်မှ ကယ်တင်ပေးခဲ့သည်။ အရိပ်မဲ့လင်းနို့၏ တိုက်ခိုက်မှုကို ရှောက်ယွီနှင့် ပူးတွဲခုခံရာမှလည်း ရှောက်ယွီနှင့် သူငယ်ချင်းဖြစ်လာသည်။ ကယ်နယဲ့ တောက်ဂိုဏ်းမှ ရှောင်းရောင်နှင့် မော့ဂိုဏ်းမှ ဂိုဏ်းခေါင်းဆောင်များ ရင်းယန်ဂိုဏ်း၏ အတွင်းအားတစ်ရက်မဲ့ ကျိန်စာမိနေချိန်တွင် ရှောက်ယွီ ထျန်းမင်တို့အပါအဝင် အားလုံးကို ကယ်တင်ပေးခဲ့သည်။ ကြယ်တစ္ဆေနှင့် ကုန်းစူးဂိုဏ်းစက်ရုပ်တို့၏ တိုက်ခိုက်မှုကြောင့် ရှောက်ယွီထျန်းမင်တို့နှင့်အတူ ကျားဖြူစက်ရုပ်မောင်းကာ ထွက်ပြေးရာမှ အိပ်မက်လှေပေါ်သို့ ရောက်ရှိခဲ့သည်။ 

## စာကိုး
*别:山 动 _客_个人多媒体 土
*《》列官- 
*Qin's Moon Official Website Log in 
*个人主 
*Qin’s Moon S4 – Episodes 29 and 30
NASA X-43

နာဆာရဲ့ အောင်မြင်မူ
NASA X-43 ဟာ နာဆာမှ ထုတ်လုပ်ထားတဲ့ မောင်းသူမဲ့လေယာဉ်ဖြစ်ပြီး ကမ္ဘာ့အမြန်ဆုံး လေယာဉ်အဖြစ်ယနေ့ချိန်ထိ စံချိန်တင်ထားပါတယ်။

တစ်နာရီကို မိုင် ၇၀၀၀ အထိ အမြန်ဆုံး‌မောင်းနိုင်ပါတယ်။ သုတေသနပြုလုပ်ရန်ရည်ရွယ်ချက်နဲ့ ထုတ်လုပ်ထားပြီး သုံးစီးထုတ်လုပ်နိုင်ခဲ့တယ်စိုပေမယ့် တစ်စီးကပျက်စီးသွားပါပြီ။ တစ်စီးချင်းစီရဲ့ ပျမ်းမျှတန်ဖိုးက အမေရိကန်ဒေါ်လာ သန်း ၂၃၀ ကျော် ရှိပါတယ်။ သူ့မှာပါဝင်တဲ့ အင်ဂျင်နဲ့ အစိတ်အပိုင်းများကိုတော့ အခြားကုမ္ပဏီတစ်ခုကနေ ဝယ်ယူ တပ်ဆင်ထားခြင်း ဖြစ်ပါတယ်။ ရည်ရွယ်ချက်ကတော့  နာဆာအနေနဲ့ အာကာသဆိုင်ရာ လုပ်ငန်းများမှာ အသုံးပြုစေဖို့ ဖြစ်ပါတယ်။ တစ်နာရီ မိုင် ၇၀၀၀ ပြေးတဲ့ လေယာဉ်ကို ပင်လယ်သမုဒ္ဒရာအထက် လေပြင်မှာပဲ စမ်းသပ်ပါတယ်။

Scramjet အင်ဂျင် အမျိုးအစားကို အသုံးပြုထားတာကြောင့် Scramjet လေယာဉ်လို့လည်း ခေါ်ပါတယ်။ Scramjet ဟာ အင်ဂျင်တွင်း ဆီလောင်ကျွမ်းပေါက်ကွဲမှုအားကို Supersonic Air Flow မှာ ဖြစ်စေတာကြောင့် သာမန်လေယာဉ်အင်ဂျင်များနဲ့မတူပဲ မြန်ဆန်ခြင်းဖြစ်ပါတယ်။၂၀၀၄ ခုနှစ် နိုဝင်ဘာလက အမြန်ဆုံး X-43 ကို ထုတ်လုပ်နိုင်ခဲ့ပြီး အခြားသော X စီးရီး လေယာဉ်များလည်း ရှိနေပါသေးတယ်။ ဟိုင်ပါဆောနစ် ပရောဂျက်ဖြစ်ပြီး ရည်ရွယ်ချက်က အသံထက်မြန်တဲ့ လေယာဉ်ကို ထုတ်လုပ်ဖို့ ဖြစ်ပါတယ်။ 

## ကိုးကား
ရှန့်ရှောက်ယွီ

**ရှန့်ရှောက်ယွီ** သည် လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(ရှန်လီပင်း) ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် အသက် ၁၄ နှစ်အရွယ် ချူမျိုးနွယ် မင်းသားတစ်ပါးဖြစ်သည်။

## စိတ်နေသဘောထား
သွက်လက်သည်။ အစအနောက်သန်သည်။

## ဇာတ်ကွက်
ဖခင်မှာ ချူဘုရင်ဖြစ်ပြီး တိုက်ပွဲတွင်ကျဆုံးခဲ့သည်။ စစ်ပွဲတွင် ရန်သူများဝန်းရံခံရချိန်၌ ချူစစ်သည်အမြောက်အမြား ကျဆုံးခဲ့ရမှုကို မိမိကြောင့်ဟု ယူဆကာ တစ်နှစ်ခန့် စိတ်ဒဏ်ရာရနေခဲ့သည်။ ချူမျိုးနွယ် စစ်သားအချို့နှင့်အတူ ရွာတစ်ရွာတည်၍ နေထိုင်သည်။ ကျေးရွာအကြီးအကဲ များအဖြစ် စစ်ဗျူဟာမှူးလျန်နှင့် အခြားတစ်ဦးက ဆောင်ရွက်သည်။ ထို့နောက် ရှောက်ယွီသည် ထျန်းမင် ကယ်နယဲ့တို့နှင့် ဆုံတွေ့ကာ မော့ဂိုဏ်းစက်မှုမြို့တော်သို့ အတူခရီးဆက်ခဲ့သည်။ စက်မှုမြို့တော် ကျဆုံးချိန်တွင် စန်းဟိုင်မြို့သို့ ပြောင်းရွှေ့ခဲ့သည်။ ထိုမြို့တွင် ကွန်ဖြူးရှပ်ဂိုဏ်းဝင် ကျောင်းသားတစ်ဦးအဖြစ် ရုပ်ဖျက်နေထိုင်ခဲ့သည်။ စန်းဟိုင်မြို့တွင်ပင် ကွဲကွာနေသော ချူစစ်သည်များနှင့် ပြန်လည်တွေ့ဆုံခဲ့သည်။
ဝေ့ကျွမ်း

လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(လီပင်းရှန်)ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် အသက် ၃၀ အရွယ် ဓားသမားတစ်ဦး ဖြစ်သည်။

## စိတ်နေသဘောထား
လျှို့ဝှက်သည်။ ခံစားချက်ကို ထုတ်ပြောလေ့မရှိ။
## စွမ်းရည်
လပြည့်ညရဲ့စိန်ခေါ်သံ ဇာတ်လမ်းတွဲတွင် အသက်ရှင်ဆဲ ဓားသမားများ၌ ဒုတိယအတော်ဆုံးဖြစ်သည်။
## လက်နက်
ဓားကိုလက်နက်အဖြစ်အသုံးပြုသည်။ ငယ်စဉ်အခါ သိုင်းသင်စဉ်က သစ်သားဓားကိုသုံးသည်။ ယခုလက်ရှိတွင် ငါးမန်းသွားဓားဟု နာမည်ကျော်သောဓားကိုသုံးသည်။

## ဝတ်စုံအဆင်
ငယ်စဉ်အခါ သိုင်းသင်စဉ်က တစ်စုံဝတ်သည်။ ဇာမဏီဖြူ၏အတိတ်ဇာတ်လမ်းတွင်မူ အခြားဝတ်စုံတစ်စုံဖြင့်ပါဝင်လာသည်။ ယခုလက်ရှိတွင် နောက်တစ်စုံဝတ်သည်။ ဝတ်စုံပေါ်မှ အပေါ်ရုံထပ်ဝတ်သည်။ အပေါ်ရုံ၂ထည်ရှိသည်။ အတွဲ၁မှ အတွဲ၄အလယ်ခန့်အထိ တထည် အတွဲ၄ အလယ်ခန့်မှ အတွဲ၄အဆုံးအထိ တထည်ဖြစ်သည်။ ပထမအထည်မှာ ခေါင်းစွပ်မပါပေ။ ဒုတိယအထည်တွင်မူ ခေါင်းစွပ်ပါသည်။ အတွဲ၅တွင် ပထမတထည်ကို ပြန်ဝတ်သည်။

## ဇာတ်ကွက်
ကွေကူ(သရဲတောင်ကြား)ဂိုဏ်းဝင်တစ်ဦးဖြစ်ပြီး ကယ်နယဲ့၏ ဆရာတူညီဖြစ်သည်။ ငယ်စဉ်က ကယ်နယဲ့နှင့် တိုက်ခိုက်ရာတွင် ရှုံးနိမ့်ခဲ့ဖူးသည်။ ဝေ့ကျွမ်းသည် ချင်တပ်ဖွဲ့နှင့် ကုန်းစူးဂိုဏ်း၏အကူအညီဖြင့် လျှိုရှားအဖွဲ့ကို ဦးဆောင်ကာ မော့ဂိုဏ်းစက်မှုမြို့တော်ကို ချေမှုန်းခဲ့သည်။ စန်းဟိုင်မြို့စခန်းသို့ မော့ဂိုဏ်း ပြောင်းရွှေ့သောအခါ လျှိုရှားအဖွဲ့လည်း စန်းဟိုင်သို့သွားခဲ့သည်။ မော့ဂိုဏ်းသားများ စန်းဟိုင်မြို့တွင်အခြေကျသောအခါ ကွန်ဖြူးရှပ်ကျောင်းမှ ကျန်းလျန်၏ စေ့စပ်ပေးမှုဖြင့် မော့ဂိုဏ်းနှင့် မဟာမိတ်ဖွဲ့ခဲ့သည်။

## ပြင်ပလင့်ခ်များ
*Qin's Moon - Wuxia Edge Wiki
*秦时明月特别篇:空山鸟语 动漫 视频_播客_个人多媒体 土豆 
*JunMeng game 
*《秦时明月》系列游戏官方网站-骏梦游戏 
*Qin's Moon Official Website Log in
*个人主页
*秦时明月 张良VS卫庄
ကောင်းယွဲ့

**ကောင်းယွဲ့**သည် လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(ရှန်လီပင်း) ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် ၁၂ နှစ်အရွယ် မိန်းကလေးတစ်ဦး ဖြစ်သည်။

## စိတ်နေသဘောထား
ခင်တတ်သည်။ ဖော်ရွေသည်။

## ဇာတ်ကွက်
ဖခင်မှာ ယန့်နိုင်ငံ၏ အိမ်ရှေ့မင်းသားဟောင်းဖြစ်ပြီး မော့ဂိုဏ်း ဂိုဏ်းချုပ်လည်း ဖြစ်သည်။ မိခင်ဖြစ်သူမှာ နက္ခတ်တာရာများကို ကျွမ်းကျင်သည်။ ယွဲ့အော်သည် မိခင်ကွယ်လွန်ချိန်မှစ၍ တွမ်းမုလုံနှင့်အတူ နေထိုင်ခဲ့သည်။ မော့ဂိုဏ်းကို ဝေ့ကျွမ်းဦးဆောင်သောအဖွဲ့ လာရောက်တိုက်ခိုက်ချိန်တွင် တွမ်းမုလုံက ယွဲ့အော်ကို မော့ဂိုဏ်းသားအဖြစ်မှ ထုတ်ပယ်ပြီး ထျန်းမင် ရှောက်ယွီတို့နှင့်အတူ စက်မှုမြို့တော်မှ ထွက်ရာလမ်းသို့ ပို့ပေးခဲ့သည်။ သို့သော်လည်း စက်မှုမြို့တော်တွင်း ပြန်ဝင်လာသည့်အတွက် လနတ်သမီး၏ ဖမ်းဆီးခြင်းကိုခံရကာ နောက်ပိုင်းတွင် ရင်းယန်ဂိုဏ်းသားတစ်ဦး ဖြစ်လာသည်။ ရင်းယန်ဂိုဏ်း ဂိုဏ်းချုပ်က ယွဲ့အော်ကို ကျီးလူချင်းလုံဟု အမည်ပြောင်းပေးခဲ့သည်။

## ပြင်ပလင့်ခ်များ
*Qin's Moon - Wuxia Edge Wiki
*秦时明月特别篇:空山鸟语 动漫 视频_播客_个人多媒体 土豆 
*JunMeng game 
*《秦时明月》系列游戏官方网站-骏梦游戏 
*Qin's Moon Official Website Log in
*个人主页
ကယ်နယဲ့

**ကယ်နယဲ့**သည် လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(ရှန်လော့ဖိင်) ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် အသက် ၃၀ အရွယ် ဓားသမားတစ်ဦး ဖြစ်သည်။

## စိတ်နေသဘောထား
တည်ငြိမ်သည်။ လက်တွေ့ကျသည်။ မိမိသဘောထားနှင့် ရပ်တည်ချက်ကို ပွင့်လင်းစွာပြောတတ်သော်လည်း ခံစားချက်ကိုမူ ထုတ်မပြောဘဲ သိမ်းထားလေ့ရှိသည်။

## စွမ်းရည်
ချင်ဘုရင်၏သက်တော်စောင့်လုပ်စဉ်က ချင်တစ်နိုင်ငံလုံးတွင် အတော်ဆုံးဟုသတ်မှတ်ခံရသည်။ လပြည့်ညရဲ့စိန်ခေါ်သံဇာတ်လမ်းတွဲတွင် အသက်ရှင်ဆဲ ဖြစ်သော ဓားသမားများ၌ ကယ်နယဲ့ကို အနိုင်တိုက်နိုင်သူမရှိ။ ခြေလှမ်းတရာ ဓားပျံသည် ကယ်နယဲ့၏တိုက်ကွက်များထဲတွင် အကျော်ကြားဆုံးဖြစ်သည်။

## လက်နက်
ဓားကိုလက်နက်အဖြစ်သုံးသည်။ ကွေကူဂိုဏ်းတွင် သိုင်းသင်စဉ်က သုံးသောဓားမှာ သစ်သားဓားဖြစ်သည်။ နောင်တွင် ယွမ်းဟုန်ဓားကိုသုံးသည်။ ယွမ်းဟုန်ဓားကျိုးသွားသောအခါ သစ်သားဓား နောက်တစ်လက် ထပ်သုံးသည်။

## ဝတ်စုံအဆင်
၂ခုရှိသည်။ ငယ်စဉ်က ဝတ်သော ဝတ်စုံတစ်စုံနှင့် လက်ရှိဝတ်နေသော ဝတ်စုံတစ်စုံဖြစ်သည်။

## ဇာတ်ကွက်
ကွေကူ(သရဲတောင်ကြား) ဂိုဏ်းဝင်တစ်ဦးဖြစ်ပြီး ဝေ့ကျွမ်း၏ဆရာတူအစ်ကိုဖြစ်သည်။ ချင်ဘုရင် ယင်ကျန့်၏ သက်တော်စောင့်တစ်ဦးအဖြစ် အမှုထမ်းခဲ့သည်။ သူငယ်ချင်း ကျင်းခေါ၏သားကို ရှာဖွေတွေ့ရှိချိန်တွင် ချင်နိုင်ငံကို စွန့်ခွာခဲ့သည်။ ဤတွင် ချင်စစ်သားများ လိုက်လံဖမ်းဆီးမှုကြောင့် ဒဏ်ရာရခဲ့သည်။ ထို့နောက် ရှောက်ယွီ စစ်ဗျူဟာမှူးလျန်တို့နှင့် တွေ့ဆုံခဲ့ပြီး ရှောက်ယွီတို့ကို  မြေခွေးဘုရင်၏ရန်မှ ကာကွယ်ပေးခဲ့ရာ ထပ်မံဒဏ်ရာရခဲ့သည်။ ဒဏ်ရာကို ဆေးဆရာမလေး တွမ်းမုလုံက ကုသပေးခဲ့သည်။ ထို့နောက်လျိုရှား အဖွဲ့၏လိုက်လံတိုက်ခိုက်မှုကို ရှောင်တိမ်းရန် မော့ဂိုဏ်းစက်မှုမြို့တော်သို့ ပြောင်းရွှေ့ခဲ့သည်။ စက်မှုမြို့တော်ကျဆုံးချိန်တွင် စန်းဟိုင်မြို့သို့ ပြောင်းရွှေ့ခဲ့သည်။
ကျင်းထျန်းမင်

**ကျင်းထျန်းမင်**သည် လပြည့်ညရဲ့စိန်ခေါ်သံ သို့မဟုတ် ဒဏ္ဍာရီထဲကဓား ဟု လူသိများသည့် ရော်ဘင်ရှန်(လီပင်းရှန်) ရိုက်ကူးသော တရုတ်ကာတွန်းရုပ်ရှင် ဇာတ်လမ်းတွဲတွင် ပါဝင်သည့် ၁၂ နှစ်အရွယ် ယောက်ျားလေးတစ်ဦးဖြစ်သည်။

## စိတ်နေသဘောထား
ဟန်ဆောင်မှုကင်းသည်။ ပျော်ပျော်နေတတ်သည်။

## ဇာတ်ကွက်
ဖခင်ဖြစ်သူမှာ ယင်ကျန့်ကို လုပ်ကြံရန် မော့ဂိုဏ်းက ရွေးချယ်စေလွှတ်ခဲ့သော သူရဲကောင်းကျင်းခေါ ဖြစ်သည်။ အစပထမတွင် ကလေးမရှိသော အဘိုးအိုနှင့် အဘွားအိုမောင်နှံက မွေးစားခဲ့သော်လည်း ထိုဇနီးမောင်နှံ ကွယ်လွန်ချိန်တွင် လေလွင့်ကလေးတစ်ဦးအဖြစ် ဘဝကိုကျင်လည်ခဲ့ရသည်။ နောက်ပိုင်းတွင် ဖခင်၏သူငယ်ချင်းဖြစ်သူ ကယ်နယဲ့က ရှာတွေ့ခဲ့သည်။ အသတ်ခံရမည့်ဆဲဆဲတွင် သူရဲကောင်း ကယ်နယဲ့က ကယ်တင်ခဲ့ပြီး ထိုအချိန်မှစ၍ ကယ်နယဲ့ကို ဦးလေးအဖြစ် သတ်မှတ်ခဲ့သည်။ မော့ဂိုဏ်းကို ဝေ့ကျွမ်းတို့အဖွဲ့ တိုက်ခိုက်မှုကြောင့် ဂိုဏ်းချုပ်မှလွဲ၍ မော့ဂိုဏ်းခေါင်းဆောင်အများစု ဒဏ်ရာရနေချိန်တွင် ဝေ့ကျွမ်းကို စိန်ခေါ်ခဲ့သည်။ ဝေ့ကျွမ်း၏တိုက်ကွက်ကို အသက်နှင့်ရင်း၍ ခုခံခဲ့သဖြင့် မော့ဂိုဏ်း ဂိုဏ်းချုပ်က မိမိကွယ်လွန်ခါနီးတွင် ဂိုဏ်းချုပ်အဖြစ် ခန့်အပ်ခဲ့သည်။
စန်းဟိုင်မြို့တွင် ရုပ်ဖျက်နေထိုင်စဉ်အတောအတွင်း ကွန်ဖြူးရှပ်ဂိုဏ်းတွင် ပညာသင်ယူကာ ဂိုဏ်းဝင်အဖြစ်နေထိုင်ခဲ့သည်။
အကြီးဆုံးပင်လယ်များ

## အကြီးဆုံးပင်လယ်များ
### မှတ်ချက်
*သမုဒ္ဒရာများ မပါဝင်ပါ။ 
*အကျယ်အဝန်းမှာ အနီးဆုံး စတုရန်းမိုင် ၁၀၀၀ ယူထားသည်။

## ကိုးကား
ဂက်စတာပို

ဒုတိယကမ္ဘာစစ်မဖြစ်မီက နာဇီဂျာမဏီတွင် ဖွဲ့စည်းသော လျှို့ဝှက်ရဲအဖွဲ့ ဖြစ်သည်။ ထိုအဖွဲ့သည် တူညီဝတ်စုံ အနက်ရောင်ဝတ်၍ သေမင်းခေါင်းပုံတံဆိပ် ကပ်ဆင်သော မုန်တိုင်းတပ်သားများနှင့် ၁၉၃၆-ခု နှစ်တွင် ပေါင်းစပ်သွားလေသည်။ ထိုအဖွဲ့ဝင်များသည် သာမန်လူထုကို ခြိမ်းခြောက်၍ အစုလိုက်မျိုးဖြုတ် သတ်ပွဲများကို စီမံရပြီး အစိုးရအဖွဲ့ဝင်များ၊ စစ်တပ်အရာရှိများနှင့် နာဇီပါတီ အရာရှိများကိုလည်း စုံစမ်းထောက်လှမ်းစောင့်ကြည့်ရသည်။

## ကိုးကား
ဂေါအာပြည်နယ်

**ဂိုအာပြည်နယ်**သည် အိန္ဒိယကျွန်းဆွယ် အနောက်ဖက်ကမ်းခြေတွင် ရှိ၍ ပေါ်တူဂီတို့က ၁၅၁၀-ခုနှစ်တွင် သိမ်းပိုက်၍ အရှေ့တောင်အာရှရှိ ပေါ်တူဂီအင်ပါယာ၏ မြို့တော်အဖြစ် ပြုလုပ်ခဲ့သည်။ ပေါ်တူဂီဘုရင်ခံက အုပ်ချုပ်လျက် ရှိ၍ စတုရန်းမိုင် ၃၁၉၅၀ မိုင် ကျယ်ဝန်းသည်။ လူဦးရေ အားလုံးလိုလိုမှာ တိုင်းရင်းသား ဟိန္ဒူများသာဖြစ်သည်။ သံရိုင်းနှင့် မဂ္ဂနီ သတ္တုထွက်သည်။ သီဟိုဠ်သရက်စေ့၊ ဟင်းခတ်အမွေးအကြိုင်များကို ပို့ထုတ်သည်။ ပန်ဂျင်(နိုဗာဂိုအာ)မှာ မြို့တော်ဖြစ်သည်။

## ကိုးကား
ဂမ်မာရောင်ခြည်

**ဂမ်မာရောင်ခြည်အား** ဂရိစာလုံးအသေး ဂမ်မာ (γ or \gamma ) ဖြင့် အမှတ်အသားပြုသည်။ ၎င်းသည် ကြိမ်နှုန်းအလွန်မြင့်မားသော လျှပ်စစ်သံလိုက်ရောင်ခြည်ဖြစ်၍ စွမ်းအင်မြင့်မားသော ဖိုတွန်များပါရှိသည်။ ၁၉၀၀ ခုနှစ်တွင် ပြင်သစ် ဓာတုဗေဒနှင့် ရူပဗေဒ ပညာရှင် ပေါလ် ဗီလာဒ် ဆိုသူက ရေဒီယမ်သတ္တုကို လေ့လာရင်း ဂမ်မာရောင်ခြည်ကို ရှာဖွေတွေ့ရှိခဲ့သည်။ ဂမ်မာရောင်ခြည်အား အားနက်စ် ရူသာဖို့ဒ်က အမည်ပေးခဲ့ခြင်းဖြစ်သည်။ ရူသာဖို့ဒ်သည် ယခင်တည်းက အခြား ရေဒီယိုသတ္တိကြွပြိုကွဲခြင်း အမျိုးအစား နှစ်မျိုးဖြစ်သည့် အယ်လ်ဖာပြိုကွဲခြင်းနှင့် ဘီတာပြိုကွဲခြင်း များကို ရှာဖွေတွေ့ရှိခဲ့သည်။

ဂမ်မာရောင်ခြည်သည် အိုင်ယွန်ပြုရောင်ခြည် အမျိုးအစားတစ်ခုဖြစ်၍ သက်ရှိများကို အန္တရာယ်ဖြစ်သော ရောင်ခြည်ဖြစ်သည်။ အက်တမ်နျူကလိယသည် စွမ်းအင်မြင့် အခြေအနမှ စွမ်းအင်နိမ့် အခြေအနသို့ ပျက်ယွင်းသည့်အခါ ဂမ်မာရောင်ခြည်ကို ထုတ်လွှတ်ပြီး ၎င်းဖြစ်စဉ်ကို ဂမ်မာပြိုကွဲခြင်းဟု ခေါ်သည်။

## ကိုးကား
အပြည်ပြည်ဆိုင်ရာ အမျိုးသမီးများနေ့

**အပြည်ပြည်ဆိုင်ရာ အမျိုးသမီးများနေ့** (International Women's Day - IWD) သည် အမျိုးသားနှင့် အမျိုးသမီး တန်းတူညီမျှရေး၊ အမျိုးသမီးများ လွတ်မြောက်ရေးနှင့် အမျိုးသမီး အခွင့်အရေး လှုပ်ရှားမှုများကို ဂုဏ်ပြုသောအားဖြင့် နှစ်စဉ် မတ်လ ၈ ရက်နေ့တွင် ကျင်းပသည့် ကမ္ဘာလုံးဆိုင်ရာ အထိမ်းအမှတ်နေ့ ဖြစ်သည်။ ဤနေ့သည် ကျား၊ မ တန်းတူညီမျှမှု၊ မျိုးဆက်ပွား ကျန်းမာရေးဆိုင်ရာ အခွင့်အရေးများ၊ အမျိုးသမီးများအပေါ် အကြမ်းဖက်မှုနှင့် အလွဲသုံးစားပြုမှုများ ပပျောက်ရေး စသည့် အဓိက လူမှုရေးရာ ကိစ္စရပ်များကို အာရုံစိုက်ဖော်ပြသော နေ့တစ်နေ့ ဖြစ်သည်။

## သမိုင်းကြောင်း 
အပြည်ပြည်ဆိုင်ရာ အမျိုးသမီးများနေ့သည် ၂၀ ရာစုအစောပိုင်းတွင် ဥရောပနှင့် မြောက်အမေရိကရှိ အလုပ်သမား လှုပ်ရှားမှုများမှ စတင်မြစ်ဖျားခံခဲ့သည်။ ၁၉၀၉ ခုနှစ် ဖေဖော်ဝါရီ ၂၈ ရက်တွင် အမေရိကန် ဆိုရှယ်လစ်ပါတီက နယူးယောက်မြို့၌ ပထမဆုံးသော "အမျိုးသမီးများနေ့" ကို ကျင်းပခဲ့သည်။ ၁၉၁၀ ပြည့်နှစ်တွင် ကိုပင်ဟေဂင်မြို့၌ ကျင်းပသည့် အပြည်ပြည်ဆိုင်ရာ ဆိုရှယ်လစ် အမျိုးသမီးများ ညီလာခံတွင် ကလယ်ရာ ဇက်ကင် (Clara Zetkin) က "အလုပ်သမား အမျိုးသမီးများနေ့" အဖြစ် သတ်မှတ်ရန် အဆိုပြုခဲ့ပြီးနောက် ဥရောပတစ်လွှား၌ အထိမ်းအမှတ်ပွဲများ ကျယ်ပြန့်လာခဲ့သည်။ 

၁၉၂၂ ခုနှစ်တွင် ဗလာဒီမာ လီနင်က ၁၉၁၇ ခုနှစ် ရုရှားတော်လှန်ရေးတွင် ပါဝင်ခဲ့သည့် အမျိုးသမီးများကို ဂုဏ်ပြုသောအားဖြင့် မတ်လ ၈ ရက်နေ့ကို တရားဝင် သတ်မှတ်ခဲ့သည်။ ကုလသမဂ္ဂသည် ၁၉၇၇ ခုနှစ်တွင် အဆိုပါနေ့ကို အပြည်ပြည်ဆိုင်ရာ အထိမ်းအမှတ်နေ့အဖြစ် တရားဝင် အသိအမှတ်ပြု မြှင့်တင်ပေးခဲ့သည်။

## မြန်မာနိုင်ငံနှင့် အမျိုးသမီးကဏ္ဍ 
ကမ္ဘာ့လူဦးရေ စုစုပေါင်း၏ ထက်ဝက်ကျော်မှာ အမျိုးသမီးများ ဖြစ်သကဲ့သို့ မြန်မာနိုင်ငံတွင်လည်း နိုင်ငံ့လူဦးရေစုစုပေါင်း၏ ထက်ဝက်ကျော်မှာ အမျိုးသမီးများ ဖြစ်သည်။

မြန်မာနိုင်ငံတွင် အပြည်ပြည်ဆိုင်ရာအမျိုးသမီးများနေ့အပြင် မြန်မာ့အမျိုးသမီးများနေ့ကို  ဇူလိုင်လ ၃ရက်နေ့တွင် ကျင်းပလေ့ရှိသည်။ 

## ဆက်လက်ဖတ်ရှုရန် 
* မြန်မာ့အမျိုးသမီးများနေ့

## ကိုးကား 
## ပြင်ပလင့်ခ်များ 
* အပြည်ပြည်ဆိုင်ရာ အမျိုးသမီးများနေ့ website
ကုဏ္ဍလာဘိဝံသ (သဒ္ဓမ္မရံသီရိပ်သာဆရာတော်)

သဒ္ဓမ္မရံသီရိပ်သာဆရာတော် အရှင်ကုဏ္ဍလာဘိဝံသသည် သဒ္ဓမရံသီရိပ်သာ၊ ဇေယျာခေမာလမ်း၊ (၆)ရပ်ကွက်၊ မရမ်းကုန်းမြို့နယ်၊ ရန်ကုန်တိုင်းဒေသကြီးတွင် သီတင်းသုံးကာ ပြည်တွင်း၊ပြည်ပ သာသနာပြုလုပ်ငန်းများကို စွမ်းစွမ်းတမံဆောင်ရွက်ခဲ့သည်။
## ငယ်ဘဝ 
ဆရာတော်ဘုရားကြီးကို ခမည်းတော် ဦးသာဖြိုး၊ မယ်တော် ဒေါ်ပုတိုတို့မှ ၁၂၈၃ ခုနှစ်၊ နယုန်လဆန်း(၁)ရက်၊ တနင်္လာနေ့(၁၉၂၁ ခုနှစ်)တွင် ဝင်းကဒတ်ရွာ၊ ဝေါမြို့နယ်၊ ပဲခူးတိုင်းဒေသကြီးတွင် မီးရှူးသန့်စင်တော်မူခဲ့သည်။  သက်တော်(၉)နှစ်အရွယ် ၁၂၉၃ ခုနှစ်၊ ဝါဆိုလဆန်း(၁၂)တွင် ရန်ကုန်မြို့၊ ကျောင်းတော်ရာကျောင်းတိုက် နမူနာစံကျောင်းဆရာတော် ဘဒ္ဒန္တခေမာကို ဥပဇ္ဈာယ်ပြု၍ ရှင်သာမဏေအဖြစ်သို့ ရောက်ရှိခဲ့သည်။ ထိုနောက် ၁၃၀၂ ခုနှစ်၊ တပိုတွဲလဆန်း (၁၂) ရက်နေ့ သက်တော် (၁၉)နှစ် အရွယ်တွင် ဖိုးစမ္ပါရွာ၊ ကန်ကြီးကျောင်းဆရာတော် ဘန္ဒန္တဓမ္မပိယကို ဥပဇ္ဈယ်ပြု၍ ရဟန်းအဖြစ်သို့ရောက်သည်။
## စာပေသင်ယူခြင်း 
ညောင်လေးပင်တောရကျောင်းတိုက်၊ ရန်ကုန်မြို့၊ကျောက်ကုန်း မေဒိနီကျောင်းတိုက်၊ ညောင်တုန်းမြို့ ရွှေဟင်္သာကျောင်းတိုက်တို့၌ ပရိယတ္တိစာပေများကို သင်ယူခဲ့သည်။ 
### အောင်မြင်ခဲ့သော စာမေးပွဲများ 
သာသနဓဇသိရီပဝရ ဓမ္မစရိယ၊ စေတိယင်္ဂဏဓမ္မစရိယတို့ကို အောင်မြင်ခဲ့သည်။ 
### ဘွဲ့တံဆိပ်တော်များ 
မြန်မာနိုင်ငံတော် အေးချမ်းသာယာရေးနှင့် ဖွံဖြိုးရေးကောင်စီမှ ဆက်ကပ်သော **မဟာကမ္မဋ္ဌာနာစရိယ၊** **အဂ္ဂမဟာကမ္မဋ္ဌာနာစရိယ နှင့် အဘိဓဇမဟာရဋ္ဌဂုရု** ဘွဲ့တံဆိပ်တော်များ ခံယူရရှိခဲ့သည်။ ရန်ကုန်မြို့ ကျောက်ကုန်းတောရ မေဒိနီကျောင်းတိုက် တပည့်များအား ပိဋကတ်ကျမ်းစာများကို သင်ကြားပို့ချပေးခဲ့သည်။ မရမ်းကုန်းမြို့နယ်၊ သဒ္ဓမ္မရံသီရိပ်သာ၌ တပည့်များအား ဝိပဿနာရှုမှတ်ပုံ၊ နည်းနိဿယများကို ပို့ချသင်ကြား ပြသခဲ့သည်။

## သာသနာရေးတာဝန် ဆောင်ရွက်ချက်များ 
ပြည်ပသာသနာအတွက် ဆောင်ရွက်ခဲ့သည်မှာ ၁၉၉၄ ခုနှစ်မှစ၍ ၂၀၀၂ ခုနှစ်အထိ အနောက်တိုင်းနိုင်ငံ၊ အရှေ့တိုင်းနိုင်ငံများ၌ တရားဟော၊ တရားပြ ဆောင်ရွက်ခဲ့သည်။  ၁၃၄၀ ပြည့်နှစ်မှစ၍ မဟာစည်ရိပ်သာ ကမ္မဋ္ဌာနာစရိယအဖြစ် ဆောင်ရွက်ခဲ့သည်။ သဒ္ဓမ္မရံသီရိပ်သာ၌ ဝိပဿနာတရား ဟောကြားပြသခြင်းစသော သာသနာ့တာဝန်များကို ဆောင်ရွက်ခဲ့သည်။ 
## ရေးသားပြုစုသော ကျမ်းဂန်များ 
*ဒုက္ခကင်းဝေး ပေါင်းသင်းရေး
*မင်းဆင်ပမာ ကျင့်ဖွယ်ရာ
*ယခုဘဝ ကောင်းမြတ်လှ
*ဒုလ္လဘသိဖွယ် ဝိနည်းငယ်
*သိကောင်းစရာ ဓမ္မပဒေသာ(ပထမတွဲမှစ၍ ဧကာဒသမတွဲ)
*ဣန္ဒြေစွမ်းအင် ထက်မြတ်ကြောင်း(၉)ပါးတရားတော်
*ပဋ္ဌာန်းနှင့် ဝိပဿနာ  စသော
ကျမ်းစာအုပ်ငယ်များကို ရေးသားခဲ့သည်။
### ဆောင်ပုဒ် 
သဒ္ဓမ္မရံသီ၊ စိတ်ဝယ်ရည်၊
အမည်ပြုခဲ့သည်။
တရားအလင်၊ လူတို့ဘောင်၊
ထိန်ပြောင်လင်းစေသော်။
အမှောင်ပျောက်ကွယ်၊ အလင်းနယ်၊
ရောက်ဖွယ်ဖြစ်စေသော်။
ကိလေမှောင်ကင်း၊ မဂ်ရောင်လင်း၊ 
မယွင်းဖြစ်စေသော်။
အလင်းနယ်မှန်၊ မြတ်နိဗ္ဗာန်၊ 
အမြန်ရောက်စေသော်။
အမည်အတိုင်း၊ ရည်ရွယ်တိုင်း၊ 
မဆိုင်းဖြစ်နိုင်ကြစေသော်။
## ဘဝနတ်ထံ ပျံလွန်တော်မူခြင်း 
အရှင်မြတ်သည် သက်တော် (၉၁)နှစ် ဝါတော်(၇၁)နှစ် (၁၆)ရက်နေ့ ဒီဇင်ဘာလ ၂၀၁၁ ခုနှစ် မြန်မာစံတော်ချိန် (၇)နာရီ (၃၅)မိနစ်တွင် ရန်ကုန်မြို့ သဒ္ဓမ္မရံသီရိပ်သာကြီး၌ ခန္ဓာဝန်ချခဲ့သည်။

## ပြင်ပလင့်များ 
# http://www.saddhammaramsi.com/index.html 

ကဏ္ဍ:၁၉၂၁ မွေးဖွားသူများ
ကဏ္ဍ:၂၀၁၁ ကွယ်လွန်သူများ
ကင်း

#ကင်း(ရွာ)
#ကင်း(အစောင့်အရှောက်)
#ကင်း(အင်းဆက်)
ဂျူလီယန်နေ့စွဲ

နက္ခတ်ပြက္ခဒိန်တွက်ရာ၌ သုံးသော စနစ်မျိုးဖြစ်၍ နှစ်၊ လကို အခြေခံမထားဘဲ ရက်တစ်ခုထဲကိုသာ ရေတွက်သည်။ ၁၅၈၂-ခုနှစ်တွင် ဂျိုးဆက်စကာလီဂါက စတင်တီထွင်သည်။ ဤနည်းဖြင့် ပြက္ခဒိန်အမျိုးမျိုးကို အသုံးပြုကြခြင်းကြောင့် နေ့ရေတွက်ပုံ လွှဲမှားစရာ မရှိတော့ဘဲ အမှန်ကို တစ်ဆက်တည်း ရေတွက်နိုင်မည် ဖြစ်လေသည်။ ဂျူလီယန်  ပြက္ခဒိန်တွင် ခရစ်တော်မပေါ်မီ ၄၇၁၃-ခုနှစ်၊ ဇန်နဝါရီလ (၁)ရက်နေ့ကို သတ်မှတ်အရင်းခံ၍ လက်ရှိရက်ပေါင်းကို ရေတွက်သည်။ ထိုအတိုင်းတွက်ရာ၌ ၁၉၆၈-ခုနှစ်၊ ဇန်နဝါရီလ (၁)ရက်နေ့ထိ ရက်ပေါင်း (၂၄၃၉၈၅၇) ရှိမည်ဖြစ်လေသည်။  

## ကိုးကား
ဂုံး

**ခုံး**(ဂုံး)ဆိုသည်မှာ အခွံနှစ်ခြမ်းရှိသော ခရုငယ်မျိုးဖြစ်၍ ရေကန် မြစ်​​​ချောင်းများတွင် တွေ့ရှိရသည်။ အခွံကိုခွာ၍ အထဲမှ အသားကို စားသုံးကြသည်။ နုံစပ်သဲပြင်များတွင်လည်း တိုး၍ နေတတ်သည်။ ခုံးမှာ ဘဲဥပုံဆင်ဆင်ရှိ၍ ရှပ်ကောင်မှာ သုံးထောင့်ချွန်း ဆင်ဆင်ဖြစ်သော ခုံးတစ်မျိုးဖြစ်သည်။ ရှပ်မှာ ပင်လယ်ကမ်းစပ်တွင် ရေကျစ၌ နုံးသဲလွှာအောက်တွင် တိုးဝင်နေတတ်၍ စူးထိုးကာရှာဖွေ ဖမ်းယူကြသည်။ ခုံးသည် အခွံမာသော်လည်း ပါးလွှာ၍ ရေချိုတွင် အတွေ့ရများသည်။ အခြားနိုင်ငံများတွင် ခုံးအသားကို ထုတ်၍ စည်သွပ်ရောင်းချကြသည်။ ခုံးကို ယောက်သွားဟူ၍လည်း ခေါ်ကြသည်။ 

ယခုအခါ နိုင်ငံတော်တော်များများတွင် ခုံးကောင်(ကမာ)ကို လူတော်တော်များများ စားသုံးခြင်း များလာကြသည်။ ခုံးကောင်၏ ဂုဏ်သတ္တိမှာ အေး၏။ အရသာမှာ ငန်၏။ အသည်းနှင့် ကျောက်ကပ်တို့အတွက် ကောင်းကျိုးပေး၏။ ခုံးကောင်ကို အသက်ကြီးငယ်မရွေး စားသုံးနိုင်သည်။ အထူးသဖြင့် ကိုလက်စထရောများသူ၊ သွေးတွင်း အဆီများသူ၊ ဂလင်းရောင်သူ၊ ​​လေပြွန်​ရောင်သူ၊ အစာအိမ်ရောဂါရှိသူတို့ စားသုံးသင့်သည်။ သို့သော် ယခင်က အနာရောဂါဟောင်းရှိတက်သူ၊ သရက်ရွက်၊ အစာအိမ် အားနည်း၍ အေးတတ်သူများ သိပ်များများမစားသင့်ပါ။ သတိထားရန်အနေဖြင့် ခုံးကောင်ကို ဗီတာမင် B1 စားသုံးနေချိန်တွင် မစားရပါ။ ခုံးကောင်ကို စားသုံးလျှင် အကြိမ်တိုင်း ၅ ကောင်မှ ၁၀ ကောင်အထိ စားနိုင်သည်။ ခုံးကောင်ထဲတွင် ဗီတာမင်နှင့် အာဟာရဓာတ်ပြည့်ဝစွာ ပါဝင်သည်။ ခုံးကောင်ကို စားသုံးပြီးနောက် အေးမြ လန်းဆန်းသော ခံစားချက်ကို ရရှိစေနိုင်သည်။ ခုံးကောင်သည် စိတ်ရှုပ်ခြင်းနှင့် ဦးနှောက်ရာဂါတို့ကို ဖယ်ရှားပေးနိုင်သည်။ ခုံးသားစားခြင်းကြောင့် အပူကင်းစေနိုင်သည်။ ခုံးကောင်တွင် ပရိုတင်း၊ အဆီ၊ ကာဗိုဟိုက်ဒရိတ်၊ အမိုင်နိုအက်ဆစ်၊ Taurine ဓာတ်၊ ဗီတာမင် B12၊ ဗီတာမင် E၊ သံဓာတ်၊ ကယ်လ်ဆီယမ်၊ ဆိုဒီယမ်၊ ခယ်လီယမ်၊ မီးစုန်းဓာတ်၊ ဇင့်ဓာတ်တို့ ပြည့်ဝစွာ ပါဝင်သည်။ ခုံးကောင်စားခြင်းဖြင့်အသားဝါခြင်း၊ ရေဖျဉ်းဆွဲခြင်း၊လည်ပင်းကြီးရောဂါ၊သွေးယိုခြင်း၊ အဖြူဆင်းခြင်း၊ ဆီးချိုရောဂါတို့ကို ပျောက်ကင်းစေနိုင်သည်။ ဆီးသွားခြင်းကိုလည်း ကောင်းကျိုးပေး၏။ ခုံးကောင်တွင်ပါဝင်သော ပရိုတင်း၊ ကာဗိုဟိုက်ဒရိတ်၊ ဗီတာမင်၊ သတ္ထုဓာတ်၊ အမိုင်နိုအက်ဆစ်တို့ ပါဝင်မှု ကြောင့် အပူကျစေကာ လူကြီးများတွင် ဖြစ်ပွားသော နာတာရှည်ရောဂါကို ကူညီကုသပေးနိုင်သည်။ 

ခုံးကောင်ရွေးဝယ်ရာတွင် လက်ဖြင့် တစ်ကောင်ချင်းကိုင်၍ လှုပ်ကြည့်ပြီး ခုံးကောင်အတွင်းမှာ “ ကလောက်” “ ကလောက်” ဟု မြည်သံကြားပြီး အလေးချိန်မှာ ပေါ့ပါးနေလျှင် သေပြီးသား အကောင်ဖြစ်၍ အသေကို ရွေးဝယ်ပါ။ ခုံးကောင်ကို ရက်ရှည်ထား၍ သိမ်းဆည်းလိုပါက ဆားရည်ထဲတွင် စိမ်၍ ထားပေးပါ။ ခုံးကောင်ကို အသုံးပြုမည်ဆိုပါက အသုံးမပြုခင် ဆားရည်ဖြင့် တစ်နာရီကြာ စိမ်ပြီးမှ သုံးပါ။

## ဝေါဟာရရင်းမြစ် 
မြန်မာဝေါဟာရတွင် *ဂုံး* (သို့) *ဂုံးကောင်* (သို့) *ခုံးကောင်* ဟူ၍ ရေးသားတတ်ကြသည်။

## ကိုးကား
ကဏ္ဍ:ကျိချွဲ သတ္တဝါများ
အိပ်မက်ဖမ်းသမား

**အိပ်မက်ဖမ်းသူ** () Native American လူမျိုးများ၊ အထူးသဖြင့် အမေရိကန် အင်ဒီယန် လူမျိုးများ၏ ရိုးရာ အဆောင်တစ်ခု ဖြစ်သည်။ အိပ်ပျော်နေသည့် အချိန်တွင် မကောင်းသော အိပ်မက်ဆိုးများကို တိုက်ထုတ်နိုင်သည့် အစွမ်းရှိပြီး ကောင်းသော အိပ်မက်များကို ဖန်တီးနိုင်သည့် အရာတစ်ခုအဖြစ် ယူဆကြသည်။

အိပ်မက်ဖမ်းသမား ၏ ပုံစံမှာ အလယ် အဝိုင်းလေးတွင်ရှိသော ပိုက်ကွန်ပုံစံ ယက်ထားသည့် ကြိုးနှင့်ပုတီးလုံးလေးသည် ကောင်းသော အိပ်မက်များကို ဖမ်းပေးနိုင်သည့် အစွမ်းရှိသည်ဟု ဆိုသည်။ ဖမ်းထားသည့် အိပ်မက်ကောင်းလေးများကို အောက်နားရှိ ငှက်မွေးတွဲလောင်းမှတဆင့် အိပ်စက်နေသော လူထံသို့ ပို့ဆောင်ပေးသည်။

Native American တို့၏အယူအဆမှာ ညအချိန် လေထဲတွင် ကောင်းသော အိပ်မက်နှင့် မကောင်းသော အိပ်မက်များ ရောထွေးမျောလွင့်နေကြရာ ဤ Dream Catcher လေးကို မိမိ၏ အိပ်ရာအနားတွင် ချိတ်ဆွဲပေးထားပါက ကောင်းတဲ့ အိပ်မက်များကို ဖမ်းယူပြီး အိပ်မက်လှလှမက်စေသည်။ ကောင်းသော အိပ်မက်များက Dream Catcher နှင့်တွေ့သည့်အခါ ညှိတွယ်ပြီး လူကို အိပ်မက်ကောင်းများ ဖြစ်ပေါ်စေကာ မကောင်းသော အိပ်မက်များမှာ Dream Catcher နှင့်ထိမိလျှင် ပျက်ပြယ်သွားသည်ဟု ဆိုသည်။

## ပြုလုပ်ထားပုံ
Dream Catcher ကို မိုးမခပင်မှ အသားကို စက်ဝိုင်းပုံစံ ရစ်ခွေပြီး အဆင်တန်ဆာများဖြစ်သည့် ပုတီးစေ့များ၊ နိုင်လွန် (သို့) ချည်သားကြိုး၊ ငှက်မွေး စသည်တို့ဖြင့် ပြုလုပ်ထားသည်။

အဝိုင်းပုံစံ ပြုလုပ်ထားခြင်းမှာ နေနှင့် လကို ကိုယ်စားပြုသည်ဟု ဆိုသည်။ ငှက်မွေးမှာ အမျိုးသမီးများအတွက် ဆိုပါက ဇီးကွက်ငှက်မွေးကို အသုံးပြုထားခြင်းက ပညာရှိခြင်းကို ဆိုလိုပြီး အမျိုးသားများ အတွက် သိန်းငှက်မွေးကို အသုံးပြုထားခြင်းက ရဲရင့်ခြင်း ကို ဆောင်သည်။

## ကိုးကားချက်
* Dream Catcher
အရှေ့အာရှ

**အရှေ့အာရှ**သည် ပထဝီဝင်အရ ပိုင်းခြားခေါ်ဆိုထားသည့် အာရှတိုက်၏ အရှေ့ပိုင်းဒေသကို ဆိုလိုသည်။ အရှေ့အာရှသည် ၁၂,၀၀၀,၀၀၀ စတုရန်းကီလိုမီတာ (၄,၆၀၀,၀၀၀ စတုရန်းမိုင်) ကျယ်ဝန်းကာ အာရှတိုက်၏ ၂၈% ခန့်ရှိသည်။ ဥရောပတိုက်၏ ဧရိယာထက် ၁၅% ခန့် ပိုမိုကျယ်ဝန်းသည်။

အရှေ့အာရှတွင် လူဦးရေ သန်းတစ်ထောင်ငါးရာကျော်ခန့် နေထိုင်လျက်ရှိသည်။ ထိုအရေအတွက်မှာ အာရှတိုက်လူဦးရေ၏ ၃၈ % ခန့်၊ ကမ္ဘာ့လူဦးရေ၏ ၂၂% ခန့် သို့မဟုတ် ငါးပုံတစ်ပုံကျော် ဖြစ်သည်။ လူဦးရေသိပ်သည်းဆမှာ ပျမ်းမျှအားဖြင့် တစ်စတုရန်းကီလိုမီတာလျှင် လူ ၁၃၃ ဦးနှုန်းဖြစ်ကာ ကမ္ဘာ့လူဦးရေ အထူထပ်ဆုံးဒေသများတွင် အပါအဝင်ဖြစ်သည်။

## မှတ်စု
## ကိုးကား
ထောက်ကြံ့

အောက်ပါတို့မှ လိုအပ်သည်များကို ရွေးချယ်လေ့လာနိုင်ပါသည်။
* ထောက်ကြံ့ပင်
* ထောက်ကြံ့မြို့
ဇီဝမျိုးစုံမျိုးကွဲနှင့် သဘာဝထိန်းသိမ်းရေးအသင်း

**ဇီဝမျိုးစုံမျိုးကွဲနှင့် သဘာဝထိန်းသိမ်းရေးအသင်း** (၊ အတိုကောက် **BANCA**) သည် မြန်မာနိုင်ငံ ရန်ကုန်မြို့ အခြေစိုက် သဘာဝပတ်ဝန်းကျင်နှင့် ဇီဝမျိုးစုံမျိုးကွဲများ ထိန်းသိမ်းစောင့်ရှောက်ခြင်းဆိုင်ရာ အစိုးရ မဟုတ်သော အဖွဲ့အစည်း တစ်ခုဖြစ်သည်။

## ဆက်စပ်ဖတ်ရှုရန် 
* မြန်မာနိုင်ငံရှိ သဘာဝ ထိန်းသိမ်းရေး နယ်မြေများ

## ပြင်ပစာမျက်နှာများ 
* ဝက်ဘ်ဆိုဒ်
* BANCA၏ ဖေ့စ်ဘွတ်ခ် စာမျက်နှာ

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
ဥက္ကံမြို့

မြို့တည်နေရာအပိုင်သည်လွင်ပြင်ပိုင်ဖြစ်သည်

## ကိုးကား
သုံးခွရွာ၊ ကွမ်းခြံကုန်း

**သုံးခွ**

မြန်မာနိုင်ငံ ရန်ကုန်တိုင်းဒေသကြီး ရန်ကုန်တောင်ပိုင်းခရိုင် ကွမ်းခြံကုန်းမြို့နယ် တွင်ရှိသည်။ စာ‌ ရေး ဆ ရာ မောင်သာချို ဇာတိရွာဖြစ်သည်။ 

## ကိုးကား
ရှမ်းစုရွာ၊ တွံတေး

**ရှမ်းစုရွာ**သည် မြန်မာနိုင်ငံ၊ ရန်ကုန်တိုင်းဒေသကြီး၊ တွံတေးမြို့နယ်ရှိ ရွာတစ်ရွာ ဖြစ်သည်။

အဆိုတော်၊ ရုပ်ရှင်သရုပ်ဆောင်၊ တေးရေး၊ ဇာတ်ညွှန်းဆရာ၊ ဒါရိုက်တာ တွံတေးသိန်းတန်သည် ရှမ်းစုရွာတွင် မွေးဖွားခဲ့သည်။

ရှမ်းစုကျေးရွာသည် သက္ကရာဇ် ၉၂၆-ခုနှစ်တွင် ဘုရင့်နောင်မင်းတရားကြီးက တည်ခဲ့ကြောင်း တွံတေးရွှေဆံတော်သမိုင်းတွင် ရေးသားခဲ့သည်။ ထို့အပြင် ဘုရင့်နောင်မင်းတရားကြီးသည် ရှမ်းစုကျေးရွာနှင့်အတူ မူးလမန်းကျေးရွာ၊ ညောင်တံခါးကျေးရွာ၊ ငါးခုန်းမစမ်းကျေးရွာများကိုလည်း တည်ခဲ့သည်။ ထိုကျေးရွာများသည် တွံတေးရွှေဆံတော်ဘုရားအနီး ပတ်ဝန်းကျင်တွင် တည်ရှိသည်။ ရှမ်းစုကျေးရွာလေး၏ အဓိကအကျဆုံးနှင့် အထင်ရှားဆုံး ပွဲတော်တစ်ခုမှာ ရှမ်းဘုရားပွဲခေါ် နှစ်ဦးသဲပုံစေတီပွဲဖြစ်သည်။ နှစ်စဉ် နှစ်ဆန်းတစ်ရက်နေ့တိုင်း ရွှေဆံတော်စေတီ အရှေ့ဘက်ထောင့်တွင် ရှမ်းဘုရားပွဲခေါ် နှစ်ဦးသဲပုံစေတီပွဲကို ကျင်းပသည်။ ထိုအခါ ရှမ်းလေးရွာမှ ရှမ်းအမျိုးသားများသည် ရှမ်းယိမ်း၊ ရှမ်းသိုင်းအက အဆို အတီး အမှုတ်များဖြင့် ပျော်ပျော်ပါးပါး ဆင်နွှဲကြသည်။ 

ထို့အပြင် တန်ဆောင်မုန်း လပြည့်နေ့ ရောက်သောအခါ ရှမ်းလေးရွာမှ ( ရှမ်းစု၊ မူးလမန်း၊ ညောင်တံခါး၊ ငါးခုန်းမစမ်း)မှ ရှမ်းအမျိုးသမီးများသည် မသိုးသင်္ကန်းရက်ပြီး ရွှေဆံတော်စေတီသို့ ကပ်လှူကြသည်။ ထိုသို့ကပ်လှူပွဲတွင် ရှမ်းအိုးစည်သံ၊ မောင်းသံတို့ဖြင့် ကျင်းပခဲ့ကြသည်။ 

## ကိုးကား
မြန်မာနိုင်ငံ အမျိုးသမီးရေးရာ အဖွဲ့ချုပ်

**မြန်မာနိုင်ငံ အမျိုးသမီးရေးရာ အဖွဲ့ချုပ်** (Myanmar Women's Affairs Federation) သည် မြန်မာအမျိုးသမီးများ လုံခြုံမှုဖြင့် ဖွံ့ဖြိုးတိုးတက်စေရန်၊ အမျိုးသမီးများ၏ အခန်းကဏ္ဍကို မြှင့်တင်ပေးရန် ဖွဲ့စည်းထားသည့် အစိုးရ မဟုတ်သော အဖွဲ့အစည်း ဖြစ်သည်။ မြန်မာနိုင်ငံ အမျိုးသမီးရေးရာ အဖွဲ့ချုပ်သည် အမျိုးသမီးတိုင်း လူမျိုးမရွေး၊ ဘာသာမရွေး အဖွဲ့ဝင်အဖြစ် ဝင်ရောက်နိုင်သော စေတနာ့ဝန်ထမ်း လူမှုအဖွဲ့အစည်းဖြစ်သည်။

## သမိုင်းကြောင်း 
၁၉၉၆ ခုနှစ်၊ ဇူလိုင်လ (၃) ရက်နေ့တွင် မြန်မာအမျိုးသမီးများဘဝ ဖွံ့ဖြိုးတိုးတက်ရေးအတွက် နိုင်ငံတော်အဆင့် ယန္တရား (National Mechanism) ဖြစ်သော မြန်မာနိုင်ငံလုံးဆိုင်ရာကော်မတီ (Myanmar National Committee for Women's Affairs) ကို ဖွဲ့စည်းခဲ့ပြီး ဘေဂျင်းကြေညာစာတမ်းပါ လုပ်ငန်းစဉ် (Beijing Platform for Action) ကို အကောင်အထည်ဖော် ဆောင်ရွက်ရန် မြန်မာနိုင်ငံလုံးဆိုင်ရာ အမျိုးသမီးရေးရာလုပ်ငန်း ကော်မတီကို တိုင်း/ပြည်နယ်အဆင့်မှ ရပ်ကွက် ကျေးရွာအဆင့်အထိ အဆင့်ဆင့် ဖွဲ့စည်းခဲ့သည်။

အမျိုးသမီးတိုင်း ပါဝင်နိုင်ရေးနှင့် အခြားသော လူမှုရေး အဖွဲ့အစည်းများနှင့် ဆက်သွယ်၍ ကျယ်ကျယ်ပြန့်ပြန့် ဆောင်ရွက်နိုင်ရန် မြန်မာနိုင်ငံ အမျိုးသမီးရေးရာ အဖွဲ့ချုပ်ကို အစိုးရမဟုတ်သော အဖွဲ့အစည်း (Non - government Organisation - NGO) အဖြစ် ၂၀ဝ၃ ခုနှစ်၊ ဒီဇင်ဘာလ (၂၀) ရက်နေ့တွင် ဖွဲ့စည်းခဲ့သည်။

## ရည်မှန်းချက်
မြန်မာနိုင်ငံ အမျိုးသမီးရေးရာ အဖွဲ့ချုပ်သည် အမျိုးသမီးများဘဝ လုံခြုံမှုဖြင့်ဖွံ့ဖြိုးတိုးတက်မှုကို အလေးထား ဦးတည်ဆောင်ရွက်ခြင်းဖြင့် အမျိုးသမီးများ၏ အခန်းကဏ္ဍကို မြှင့်တင်ပေးရန် မြန်မာနိုင်ငံလုံးဆိုင်ရာ အမျိုးသမီးရေးရာကောင်စီ၏ လမ်းညွှန်မှုဖြင့် လုပ်ငန်းစဉ်များကို လုပ်ငန်းသဘော သဘာဝခြင်းတူညီသည့် အပြည်ပြည်ဆိုင်ရာ အဖွဲ့အစည်းများ ပြည်တွင်းရှိ လူမှုရေး အဖွဲ့အစည်းများနှင့် ဆက်သွယ်၍ ကျယ်ကျယ်ပြန့်ပြန့် ဆောင်ရွက်ရန်ဖြစ်သည်။

## ရည်ရွယ်ချက်
# အေးချမ်းသာယာပြီး၊ ခေတ်မီဖွံ့ဖြိုး တိုးတက်သည့် နိုင်ငံတော်ကြီး တည်ဆောက်ရာတွင် အမျိုးသမီးများ၏ အခန်းကဏ္ဍကို မြှင့်တင်ပေးရန်။
#အမျိုးသမီးများ၏ အခွင့်အရေးများကို ကာကွယ်စောင့်ရှောက်ရန်။
#အမျိုးသမီးများ၏ စီးပွားရေး၊ ကျန်းမာရေး၊ ပညာရေး စသည်များ ဖွံ့ဖြိုးတိုးတက်စေရန်နှင့် အမျိုးသမီးများ၏ ဘဝလုံခြုံရေးကို ကာကွယ်စောင့်ရှောက်ရန်။
#တိုင်းရင်းသား ရိုးရာယဉ်ကျေးမှု ဓလေ့ထုံးစံများကို ပိုမိုမြတ်နိုးတန်ဖိုးထားသည့် စိတ်ဓာတ်မြှင့်တင်ရေးအတွက် အမျိုးသမီးများကို လေ့ကျင့်ပျိုးထောင်ပေးရန်။
#အမျိုးသမီးများအား အကြမ်းဖက်မှုမှ ကာကွယ်ရေးနှင့် ပြန်လည်ထူထောင်ရေး လုပ်ငန်းများကို စနစ်တကျ အကောင်အထည်ဖော် ဆောင်ရွက်ရန်။
#အမျိုးသမီးများနှင့် ကလေးသူငယ်များအား လူကုန်ကူးမှု လျော့နည်းပပျောက်ရေးအတွက် အမျိုးသားရေးတာဝန်တစ်ရပ် အသွင်ဖြင့် ဆောင်ရွက်နိုင်ရန်။
# အမျိုးသမီးများ၏ အခွင့်အရေးများကို တိုင်းရင်းသား ယဉ်ကျေးမှု ဓလေ့ထုံးစံ နှင့်အညီ အကောင်အထည်ဖော်ဆောင်ရွက်ရာတွင် အပြည်ပြည်ဆိုင်ရာ အဖွဲ့အစည်းများ၊ ဒေသဆိုင်ရာ အဖွဲ့အစည်းများ၊ ပြည်တွင်းပြည်ပ အဖွဲ့အစည်းများနှင့် ပူးပေါင်းဆောင်ရွက်နိုင်ရန်။

## ဆက်စပ်ဖတ်ရှုရန် 
* မြန်မာအမျိုးသမီးများနေ့

## ကိုးကား 
ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
ဂျက်ကိုဘိုက်

၁၆၈၈-ခုနှစ်တွင် အင်္ဂလန်နိုင်ငံရှိ ဂျမ်းဒုတိယဘုရင်ကို တော်လှန်ကြရာ ဘုရင်ဘက်မှ ထောက်ခံ၍ ဘုရင်၏သားတော် ဂျမ်းတတိယနှင့်မြေး ချာလ်အက်ဒွပ် မင်းသားတို့ကို ထောက်ခံသော အုပ်စုအဖွဲ့များ ဖြစ်သည်။ ဂျမ်းဒုတိယဘုရင် ကျရှုံးသော်လည်း ဂျက်ကိုဘိုက်များမှာ စကော့တစ်လန်နိုင်ငံ၌ အင်အားကြီးမားမြဲဖြစ်၍ သူပုန်မင်းသားမှာ မြို့စားကို ကူညီကြသည်။ နောက်ဆုံးတွင် ဂျက်ကိုဘိုက်များ အရေးနိမ့်ကြသည်။

## ကိုးကား
ဂျက်စ်ဂီတ

အမေရိကန်နိုင်ငံရှိ အိန္ဒိယလူနီတိုင်းရင်းသားများ၊ မက္ကဆီကို တိုင်းရင်းသားများ၊ အနောက်အိန္ဒိယကျွန်းစု တိုင်းရင်းသားများ စသည်တို့သည် ရှေးရိုးစဉ်လာအတိုင်း လွတ်လပ်စွာဖြင့် စုပေါင်းတီးမှုတ် ကခုန်သော တေးသွားများကို အခြေခံ၍ ခေတ်မှီ စည်းဝါး တူရိယာများဖြင့် စနစ်ကို မပြောင်းလဲဘဲ တီထွင်တီးမှုတ်ကြသော တူရိယာဂီတမျိုး ဖြစ်သည်။ အမေရိကန်နိုင်ငံ နယူးအော်လင်နယ်မှ ကပ္ပလီဂျက်စ် တေးဂီတအဖွဲ့များ ပေါ်ထွက်လာသည်။ ၁၈၉၇-ခုနှစ်လောက်ကပင် ကာရီမီလ် ဆိုသူက ဂျက်စ်တေးသွားများ ဖွဲ့နွဲ့ခဲ့သည်။ ယခုအခါ ကမ္ဘာ့နိုင်ငံ အသီးသီးက ထိုဂီတတေးသွားများကို လက်ခံတီးမှုတ်လျက် ရှိသည်။ အငြိမ်တီး(Sweet)၊ အကြွတီး(Hot) ဟူ၍ နှစ်မျိုးရှိသည်။

## ကိုးကား
ကဏ္ဍ:ဂီတအမျိုးအစားများ
ဂျက်လေယာဉ်

**ဂျက်လေယာဉ်** သည် နယူတန်၏ စွမ်းအင်ဆိုင်ရာ ဥပဒေအရ တွန်းကန်မှုနှင့် တုံ့ပြန်မှုသည် အင်အားခြင်းညီသည်ဟူသော ကောက်ချက်ကိုမှီ၍ နောက်ဖက်သို့ ဓာတ်တွေ တွန်းထုတ်ခြင်းဖြင့် ရှေ့သို့ရွေ့လျားစေသော စက်မျိုးဖြင့် ပျံသန်းသော လေယာဉ်ဖြစ်သည်။ ဂျက်စက်မှာ ပြွန်ခေါင်းသဖွယ်ဖြစ်၍ တစ်ဖက်စွန်းလောင်စာကို အရှိန်မပြတ် ရှို့မြိုက်၍ ဓာတ်ငွေ့ကို တစ်ဖက်စွန်းမှ ကန်ထုတ်လေသည်။ လေကို စုတ်ယူ၍ ဖိနှိပ်အားဖြင့် ဖိ၍ ပေါက်လောင်ခန်းသို့ သွင်းကာ၊ လောင်စာကိုသွင်း၍ ပေါက်လောင်စေကာ ဓာတ်တွေကန်ထွက်စေခြင်းဖြင့် ၁၉၃၀-ပြည့်နှစ်တွင် ဝှစ်တဲက တီထွင်၍ မှတ်ပုံတင်ပြီး၊ ဂျာမန် ဟိန်ကဲလ်ဂျက်ဖြင့် ၁၉၃၉-ခုနှစ်တွင် စတင်ပျံသန်းကာ ဗြိတိသျှ ဂလွိုက်စတာကို ဝှစ်တဲစက်ဖြင့် ၁၉၄၁-ခုနှစ်၌ ပျံသန်းစေသည်။ ဂျက်လေယာဉ်သည် ရိုးရိုးလေယာဉ်ထက် လျင်မြန်၍ ပန်ကာလည်း မပါချေ။

## ကိုးကား
ကဏ္ဍ:အမျိုးအစားအလိုက် လေယာဉ်များ